Сирдарё вилоятининг туман хокими мактаб директорларини урди (видео) – Коммерсант.Уз\nСирдарёнинг Сайхунобод тумани хокими Носиржон Эгамбердиев Мустақиллик байрамида тўлиқ иштирок этмаган ўқитувчилар сабабли туман мактаблари директорларини қўпол тарзда жазолади. Бу хақда kun.uz сайти хабар берди.\nСайтда берилган хабарга кўра воқеа август охирида содир бўлган. Видео лавхада хоким барча мактаб раҳбарларини бир қаторга йиғиб, байрамга келмаган ўқитувчиларни пеш қилган холда, ҳар бирини ура кетган. Директорлардан бирини хоким юзига қараб урган.\nМанбага кўра, Мустақиллик байрамининг нишонланиши Сайхунобод туманида олдин 25 августга белгиланиб, кейин 27 августга кўчирилган. Баъзи мактаб рахбарлари ўқитувчиларни байрам бўладиган жойга олиб келаолмаган бўлса, бошқалари сананинг ўзгартирилганидан бехабар қолган. Бунинг учун хоким Сирдарё вилояти хокимидан байрам яхши ташкил этилмагани учун хайфсан олган.\nдиректорларнинг урилгани Сайхунобод Сирдарё хоким\nПредыдущая запись Директором по связям Белого дома назначена 28-летняя экс-модель\nСледующая запись Молиячилар ОТБдан валютада кредит олиш йўлларини тушунтирадилар\n«Узагротехсаноатхолдинг» открыл технический центр в Ашхабаде\nТаълим сифатини назорат қилувчи инспекиция ташкил этилади\nО степени готовности биометрического паспорта можно узнать онлайн\nБанк «Ипак Йули» выпускает 5 категорий карт Visa\nБанки внедряют услугу денежных переводов в иностранной валюте


Йўловчилар манзилга тез ва хавфсиз етиб боради\nУзоқ истиқболга мўлжалланган махсус дастурлар, лойиҳалар асосида ушбу соҳада кенг кўламли ислоҳотлар, улкан бунёдкорлик ишлари амалга оширилмоқда. Бунинг самарасида ўтган йилларда янги темир йўл линиялари барпо этилиб, мавжудлари реконструкция қилинди ва электрлаштирилди. Янги йўналишлар ташкил этилиб, янги вокзаллар қурилди, мавжуд темир йўл вокзаллари таъмирланди.\nВокзал ичида VIP ва турли хизматлар кўрсатиш заллари, тиббиёт, она ва бола, дам олиш хоналари, кутубхона, буфет, савдо шохобчалари мавжуд. Бино ташқарисида 4 янги чиптахона ва фаввора қурилди.\nДавлатимиз раҳбари шу ерда Бухоро – Мискин темир йўл қурилишининг бориши билан танишди. Ушбу темир йўл 350 километрдан зиёд. Лойиҳанинг умумий қиймати 283 миллион долларни ташкил этади.\nБухоро – Мискин йўналиши бўйича қуриладиган темир йўлда 8 темир йўл станцияси ва разъездлар барпо этиш белгиланган.\n2015 йил 6 ноябрда “Ўзбекистон темир йўллари” акциядорлик жамияти ва Испаниянинг “PATENTES TALGO, S.L.U” компанияси ўртасида яна 2 юқори тезликда ҳаракатланувчи электропоезд харид қилиш бўйича шартнома имзоланган эди. Шартномага мувофиқ, ушбу замонавий электропоездларнинг биттаси мамлакатимизга олиб келинди.\nПрезидентимиз мазкур янги “Afrosiyob” электропоездининг имкониятлари, йўловчилар учун яратилган қулайликлар билан танишди.\nЯнги замонавий электропоезд олдингиларига қараганда кенг имкониятга эга. Хусусан, шу вақтга қадар ҳаракатланаётган юқори тезликдаги электропоездлар 215 йўловчи сиғимига эга бўлиб, 2 Vip, 2 "бизнес" ва 4 "эконом" тоифали вагонлардан иборат. Янги поезд 287 йўловчи сиғимига эга. Унда "эконом" тоифали вагонлар сони 2 та кўп.\nТез кунларда замонавий электропоезднинг иккинчиси ҳам олиб келинади. Поездлар ҳаракатини йўлга қўйиш баробарида қўшимча иш ўринлари яратилиб, 15 машинист ва 50 га яқин вагон кузатувчисини иш билан таъминлаш кўзда тутилган.\n“Ўзтемирйўлмаштаъмир” шўъба корхонаси ҳудудида юқори тезликда ҳаракатланувчи электропоездларга хизмат кўрсатиш цехи қурилмоқда. Бу ҳам янги иш ўринларини кўпайтириш имконини беради.\nРаспечатать Просмотров: 664 10 Мар 2017


Хотин-қизлар ўртасида велотур » Зарафшон Газетаси\nХотин-қизлар ўртасида велотур Спорт\nСамарқандда хотин-қизлар ўртасида биринчи марта "Соғлом аёл – соғлом авлод" шиори остида велотур ўтказилди. Мусобақада барча шаҳар ва туманлардан 500 га яқин хотин-қизлар иштирок этди.\nВелотур стартига қадар ўтказилган маросимда вилоят ҳокимининг ўринбосари, хотин-қизлар қўмитаси раиси М.Fафурова сўзга чиқиб, юртимизда хотин-қизларнинг саломатлиги йўлида олиб борилаётган кенг кўламли тадбирлар ҳақида сўз юритди.\nШундан сўнг иштирокчилар вилоят мусиқали драма театри – Университет хиёбони йўналиши бўйлаб ҳаракатга тушдилар. Йўл бўйлаб уларни "Биз – соғлом турмуш тарзи тарафдоримиз!", "Оила – жамият таянчи!" каби шиорларни қўлида тутган ёшлар қўллаб-қувватлаб турди.\nВелотур сўнгида турли ёшдаги хотин-қизлар орасидан 36 нафар фахрли ўрин совриндорлари аниқланди. Уларга ташкилотчиларнинг фахрий ёрлиқ ва эсдалик совғалари топширилди.\nОраста, зукко, билимдон


Ислом - тинчлик ва раҳмат дини\n"Ислом – тинчлик ва раҳмат дини" туркум эшиттириши дастлабки сонини Эрон Ислом Жумҳурияти ӯзбек тилидаги радиосидан тинглаяпсиз. Дастурни мен, Рахшона олиб бораман. Эшиттиришимиз якунига қадар биз билан бирга бӯлинг.\n1400 йилдан ортиқ йилдан бу ён ислом дини охирги илоҳий дин сифатида художӯй инсонларнинг ташна жонларини файзли булоқдек суғориб келмоқда. 14 асрдан бери ҳазрат Муҳаммад (с) таълимотлари зулм-истибдодга қарши йӯнатилганбӯлиб, одамларни тинчликка йӯллаган. Ислом дини мазлумлар ва олимларни ӯз меҳр ва раҳмат паноҳида қарор беради.\nИслом дини энг мукаммал дин сифатида инсон каромати ва унинг мақом-мартабасини улуғлайди.\nАслида дунёдаги асосий динлардан бири бўлган Ислом дини моҳият ва эьтибори билан адолат мезони сифатида жаҳон динлари қатори катта аҳамиятга эга. Қуръони карим ва ҳадиси шарифларда келган кўрсатмалар ана шу адолатни бир жиҳатдан асословчи, яна бир жиҳатдан эса мусулмонларнинг эьтиқодини белгиловчи илоҳий манба хисобланади.\nИслом динининг пайдо бӯлишидан бугунга қадар ҳатто ғайримусулмонларни ҳам ӯзига жалб этиб келмоқда. Аммо ислом дини душманари ҳам ошкора ва пинҳон инсонларнинг ислом динига бӯлган таважжӯҳларини камайтириш пайида ӯз фитна-фасодларини ишга солмоқдалар. Улар ҳатто ислом дини манбалари ва ҳатто севимли пайғамбаримиз ҳазрат Муҳаммад (с)-га тӯҳматлар қилиб, ислом динини жамият кӯзига аҳамиятсиз кӯринтирмоқчи бӯлишади. Азизлар! Эшиттиришимизда қуръони карим оятларига таянган манбаларга биноан ислом динининг тинчлик ва раҳмат элчиси эканлиги ҳақида суҳбатлашамиз.\nИслом тинчлик ва раҳмат динидир. Ислом дини ҳар бир ишни Аллоҳ номи билан бошлашга даъват этиб, ҳатто мушрикларга ҳам паноҳ беришга буюради. Қуръони карим Тавба муборак сураси 6 ояти каримада келганидек: (Эй Муҳаммад), агар мушриклардан биронтаси сиздан ҳимоя сўраса, бас, уни ҳимоя қилинг, токи у Аллоҳнинг каломини эшитсин. Сўнг уни ўзи учун тинч бўлган жойга етказиб қўйинг. Бу (ҳукм) уларнинг билмайдиган қавм бўлганлари учундир.\nИсломий таълимотларида келган: Ёмонликларга қарши яхшилик қилинг. Токим душманларингиз бу муҳаббатдан шарманда бӯлиб, сизларнинг дӯстларингизга айланишсин.\nҚуръонни карим Нисо муборак сураси 94 ояти каримада келганидек:\nЭй мўминлар, қачон Аллоҳ йўлида жиҳод учун сафарга чиқсангиз (душманларингизни) аниқ таниб олинглар ва бу ҳаёти дунёнинг нарсасини истаб сизларга салом берган кишига: «Сен мўмин эмассан!» деманглар! Зеро, Аллоҳнинг ҳузурида беҳисоб ўлжалар бордир. Илгари сизлар ҳам шундай эдингиз (яъни кофирлар қўл остида мусулмонлигингизни яшириб юришга мажбур эдингиз). Энди Аллоҳ сизларни (Ислом давлатида яшаш неъмати билан) мамнун қилди. Бас, (душманларингизни) аниқ таниб олинглар. Албатта, Аллоҳ қилаётган амалларингиздан хабардор бўлган зотдир.\nҚадрли тингловчилар! Сиз "Ислом – тинчлик ва раҳмат дини" туркум эшиттириши биринчи сонини Эрон Ислом Жумҳурияти ӯзбек тилидаги радиосидан тинглаяпсиз. Дастуримиз давом этади.\nРивоят қилишларича, бир неча саҳоба кетаётганларида олдиларидан қўй боқиб юрган бир киши чиқиб, уларга салом бсрибди. Шунда улар ўзларича: «Бу биздан қутулиш учун ўзини мусулмон қилиб кўрсатиб салом беряпти», дейдилар ва ҳалиги одамга ҳужум қилиб ўлдириб, қўйларини ўлжа қилиб пайғамбар алайҳис-саломнинг олдиларига ҳайдаб келадилар. Шунда юқоридаги оят нозил бўлди.\nЗӯравонлик ва хушунатдан узоқлашиш ислом дини таълимотларида шу қадар такидланганки Жосия муборак сураси 14 ояти каримаси бунга далолат бӯла олади: (Эй Муҳаммад), иймон келтирган зотларга айтинг, улар Аллоҳ (ваъда қилган ҳисоб-китоб) кунларидан ноумид бўлган кимсалар етказаётган озор-азиятлар)ни кечириб юбораверсинлар. Токи (Аллоҳ ўша озорларга сабр-тоқат қилган) қавмни касб қилган нарсалари (яъни кечириб юборганликлари) сабабли мукофотлагай!\nУмуман олганда, ислом дини ахлоқий пок инсонларни шакллантиришда ва тарбиялашда жуда катта аҳамиятга эга бўлган маьнавий қадриятдир.\nислом мактабида яратилишнинг миҳвари ва борлиқнинг энг шарафли мавжудотлардан саналадиким ўзининг ахлоқий ва руҳий камолотга етиш ва ривож-равнақ топиш учун дунёдан фойдаланиши лозим. Шу тартиб билан инсон исломий тафаккурда борлиқнинг гавҳари, яъне ақл ва фитратини ўзининг мукаммаллиги ва ҳаракатининг воситаси деб билади ва ўзининг ақлини эса маънавий ва руҳий олий хизматда қарор беради. Бундай инсонлар исломий таълим-тарбия ва дин таълимотлари сояси остида парвардигорнинг бандаси ва унга итоаткор бўлишади.\nҲурматли тингловчилар! "Ислом – тинчлик ва раҳмат дини" туркум эшиттириши биринчи сони шу ерда ӯз ниҳоясига етди. Мен эса сизлар билан хайрлашаман. Аллоҳ паноҳида бӯлинг.\nMore in this category: Ислом - тинчлик ва раҳмат дини »


'Ню Йорк Таймс': "Пентагон Яқин Шарқ ва Марказий Осиёда жосуслик фаолиятини кучайтирмоқда" - BBC News O'zbek\n'Ню Йорк Таймс': "Пентагон Яқин Шарқ ва Марказий Осиёда жосуслик фаолиятини кучайтирмоқда"\nImage caption "Ню Йорк Таймс"нинг ёзишича, Пентагон Марказий Осиё ва Яқин Шарқда жосуслик амалиётларини кенгайтирмоқда\nАҚШда чоп этиладиган 'Ню Йорк Таймс' рузномасининг ёзишича, Пентагоннинг Яқин Шарқ ва Марказий Осиёдаги амалиётлари учун масуъли генерал Петреус минтақадаги махфий амалиётларни кенгайтириш буйруғини берган.\nРўзномада айтилишича, бу каби буйруққа жаноб Петреус ўтган йили сентябр ойида имзо чеккан ва етти саҳифадан иборат бу ҳужжат нусхасини рўзнома мухбири кўришга муваффақ бўлган.\nМахфий ҳужжатда айтилишича, Пентагон Яқин Шарқ, Марказий Осиё ва Африканинг баъзи минтақаларидаги мамлакатларга жосуслик маълумотларини тўплаш ва маҳаллий кучлар билан алоқа ўрнатиш учун махсус кучларни юбориши лозим.\nАҚШ собиқ президенти Жорж Буш даврида уруш содир бўлмаётган минтақаларда ҳам баъзи жосуслик амалиётларини ўтказишга рухсат берганди, аммо бу янги стратегия жосуслик амалиётларини мунтазамроқ ва узоқ муддатли амалларга айлантиради.\nБу каби амалиётлардан асосий мақсад эса, "Ал Қоида" ва шунга ўхшаш жангари ташкилотларни йўқотиш йўлида "ичига сизиб кириш, издан чиқариш, мағлубиятга учратиш ва йўқ қилиш" , дея айтилган. Бундан ташқари Америка ёда маҳаллий қуролли кучлар томонидан бўлажак ҳарбий амалиётлар учун замин тайёрлаш ҳам мақсад қилиб қўйилган.\nРўзномага ўз фикрларини билдирган баъзи таҳлилчиларнинг айтишларича, бу каби фаолият Яқин Шарқ ва бошқа минтақалардаги мавжуд ва янги пайдо бўлаётган террорчи гуруҳлар, айниқса АҚШга қарши ҳужумларни режалаштираётган гуруҳлар ҳақида етишмаётган жосуслик маълумотларини тўлдириш учун қилиняпти.\nАммо баъзи Пентагон расмийлари жосуслик амалиётлари миқёсини кенгайтириш ўзига яраша хавфни келтириб чиқариши мумкин, деган фикрдалар.\nБиринчидан, бу каби амалиётлар Эрон ва Сурия каби давлатларнинг ғазабини келтирса, иккинчидан, ҳарбийдан ташқари амалиётларга қўл уриб, Америка ҳарбийлари қўлга тушиб қолган вақтлари жосус сифатида кўрилиб, Женева Конвенциясида кўзда тутилган асирларни ҳимоя қилиш ҳуқуқидан мосуво бўлишлари мумкин.\nБуйруқ кучга кирганидан бери жосуслик амалиётлари не қадар кенгайтирилган ва айнан қандай амаллар бажарилгани ҳақида ҳозирча маълумот йўқ, деб ёзади рўзнома.\nПентагон ва Оқ Уй матбуот хизматлари ҳужжат ҳақида изоҳ беришдан воз кечганлар.\nРўзноманинг тахмин қилишича, сентябр ойида имзоланган бу ҳужжат уч ойча кейин Яманда "Ал Қоида"ни йўқ қилишга қаратилган махсус амалиётларнинг ўтказилишига йўл очган бўлиши мумкин.\n"Ню Йорк Таймс"нинг эътибор қаратишича, одатда жосуслик амалиётларини ўтказиш борасида Марказий Жосуслик Хизмати билан Пентагон орасида келишмовчиликлар кузатилган бўлса, бу галги режа устидан бу каби ҳолат қайд этилмаган.\nМарказий Жосуслик Хизмати матбуот котиби ҳам буйруқ ҳақида бирон шарҳ беришдан бош тортган, аммо Пентагон билан "яқин ҳамкорликда" ишлашлари ва умуман турли ерлардаги амалиётларни ҳамоҳанг равишда олиб боришларини билдирган.\nМарказий Жосуслик Хизмати амалаг оширадиган махфий амалиётларидан фарқли ўлароқ ҳарбийлар томонидан бажариладиган бу каби жосуслик маълумотларини йиғиш амаллари Президент томонидан тасдиқланиши шарт эмас ва Конгресс ўнгида ҳам мунтазам ҳисоботлар талаб қилинмайди.\nАйтилишича, собиқ мудофаа вазири Роналд Рамсфелд даврида ҳам бу каби Махсус Амалиёт қўшинлари аллақачон бир қатор давлатларга жўнатилган ва Давлат Департаменти шунингдек Марказий Жосуслик Хизмати томонидан танқид остига ҳам олинган.\n2004 йили хорижга жўнатилган дастлабки гуруҳлардан бири Парагвайдан чиқариб олинганди. Чунки Махсус Гуруҳ аъзолари таксидан чиқаётган вақтлари бир ўғри уларни тунаш мақсадида тўппонча ўқтаган вақти, ўғрини отиб ўлдириб қўйгандилар.\nЎша йили ҳам Пентагон ҳарбийларга ўндан ортиқ расман уруш ҳаракатлари олиб борилмаётган давлатларда махсус амалиётлар ўтказиш рухсатини берганди.\nГенрерал Петреуснинг буйруғи эса асосан жосуслик маълумотларини йиғишни назарда тутаётган кўринади, деб хулоса қилади "Ню Йорк Таймс".


Абрамович Тухелга оғир шарт қўйди\n3 февраль, 2021, 20:20\nТуғель талабни бажарадими?\n“Челси” раҳбарияти янги бош мураббий Томас Тухель узоқ муддатли янги шартномага эга бўлиш учун айрим шартларни бажаришига тўғри келишини маълум қилди.\nАйни пайтда германиялик мутахассис клуб билан 18 ойлик битимга эга. Бу клуб аввалги мураббийлар билан шартномани муддатидан олдин бекор қилгани боис 110 миллион фунтни компенсацияларга сарф қилгани билан боғлиқ.\n“Челси” раҳбарияти ўтган хатолардан хулоса чиқарган ҳолда, Тухель билан қисқа муддатли шартнома имзолади. Бош мураббий лавозимида узоқ муддат қолиши учун эса, жамоа кетма-кет икки марта Чемпионлар лигасининг гуруҳ баҳсларига йўлланма олиши керак бўлади.\nАгар “Челси” жорий чемпионат ва кейинги мавсумда Англия премьер-лигасида кучли тўртликка кира олса, Томас Тухелга яхшиланган узоқ муддатли шартнома тақдим қилинади.\nТухель “Челси” юлдузларидан қутилмоқчи\nТухель машҳур ҳужумчига баҳо берди\nТухель “Челси”га зўр футболчи чақирди


Энг кучли Android-смартфонлар (февраль бўйича AnTuTu талқини) - Terabayt.Uz\nЁш миллионер киберкостюм яратди\nСуви тугаб қолса ҳам ишлайдиган душ яратилди\nРекордчи ромсиз смартфон – OPPO Find X илк видеода кўринди!\nAmazon бошлади: энди навбат топ менежерларга\nApple’дан кореяликлар учун кутилмаган “совға”\nRedmi 6 ва 6A’нинг Xiaomi яширган асосий камчилиги фош бўлди!\n2 янги смартфон яхши сотилаётган телефонлар сафига қўшилди\nМиллионлар кутаётган Nokia 5.1 Plus умидни пучга чиқаради\nЭнг кучли Android-смартфонлар (февраль бўйича AnTuTu талқини)\nAnTuTu компанияси ҳар ойда самарадорлиги энг юқори бўлган «яшил роботчали» смартфонлар рейтингини эълон қилиб келади. Куни кечагина у Weibo тармоғидаги саҳифасида бу борадаги янгиланган рўйхатни тақдим этди.\nЎҚИНГ: Энг кучли Android-смартфонлар: топ-учталикни битта компания забт этди!\nЯнги рўйхат 2018 йилнинг февраль ойида AnTuTu сервисида ўтказилган тестлар натижалари асосида тузилган. Айтиш керакки, январь ойидаги рейтинг билан солиштирганда, ўзгаришлар йўқ ҳисоби.\nГувоҳи бўлиб турганингиздек, рўйхатда дастлабки олтита ўринни Kirin 970 процессори базасидаги Huawei Mate 10 Pro, Mate 10 ва Honor V10 моделлари, шунингдек, якка кристалли Snapdragon 835 чипи билан ишловчи OnePlus 5, OnePlus 5T ва ZTE Nubia Z17 смартфонлари банд этган. Еттинчи поғона соҳиби ZTE Nubia Z17s бўлса, кейинги икки ўринни Xiaomi’нинг Mi 6 ҳамда Mi Mix 2 моделлари банд этган. Samsung эса Galaxy Note 8 фаблети билан кучли ўнликнинг охиригагина «зўрға илиниб» қолган.\nТабиийки, жанубий кореяликларнинг февралнинг охирида тақдим этилган Galaxy S9 ҳамда S9+ флагманлари бозорга чиқарилгач, кейинги рейтингларда жиддий ўзгариш бўлиши кутилмоқда. Дарвоқе, Ўзбекистонда ҳам аллақачон Samsung’нинг бу смартфонларига буюртма олиш бошланган.\nЎҚИНГ: Galaxy S9+ ва бошқа Samsung смартфонларининг нархлари (2018 йил 12 март)\n#андроид смартфон #кучли смартфон\n820 000 сўмдан бошланган Xiaomi смартфонлари нархлари (2018 йил 11 июнь) – Terashop.uz’даги харидингиз Ўзбекистон бўйича етказиб берилади!


Баъзи рўзадорлар таровеҳ намозини ўқишмайди ёки ундан баъзисини ўқишади холос. Ваҳоланки Рамазонда таровеҳда қоим бўлган кишининг савоби улкан ҳисобланади.\nРасулуллоҳ соллаллоҳу алайҳи васаллам: "Ким Рамазонда иймон билан, савоб умидида қоим бўлса, ўтган гуноҳлари мағфират қилинади", деганлар.\nУшбу таровеҳ намозини Набий соллаллоҳу алайҳи васаллам ва у зотнинг халифалари адо қилишган. У, бандани Роббисига яқин қилиб, бандага Аллоҳнинг мағфирати ва муҳаббатини келтириб чиқарадиган сабаблардандир. Таровеҳни ўқимасдан тарк қилиш (савобдан) маҳрумлик деб эътибор қилинади.\nРасулуллоҳ соллаллоҳу алайҳи васаллам: "Рамазон к..


Австрия ЕИ қарорини Туркиянинг аъзолиги борасидаги музокаралар музлатилмаса тўсиб қўяди\n17:53 / 13.12.2016\nАвстрия ЕИ Кенгаши қарорини тўсиб қўйиши мумкин. Бу ҳолат сешанба куни Туркиянинг Европа Иттифоқига кириш бўйича музокараларни музлатиш борасида бир қарорга келинмаса юз беради, деб маълум қилди Австрия ТИВ раҳбари Себастьян Курц ЕИ Кенгашининг ташқи ишлар вазирлари иштирокидаги иккинчи йиғилиши олдидан.\n"Европа парламенти кўпчилик овоз билан Туркиянинг аъзолиги борасидаги музокараларни музлатишга овоз берди. Мен ҳозир бу нималарга олиб келиши мумкинлигини айта олмайман, бироқ бизнинг (Австрия) позициямиз аниқ белгиланган: биз келиша олмасак, рози бўлмаймиз ҳамда Кенгаш қарорини тўсиб қўямиз. Ҳозирча эса музокараларни ўтказиш лозим", - дея айтиб ўтди Австрия ТИВ раҳбари.\nМаълумот учун, Европарламент депутатлари 24 ноябрь куни Анқара ва Брюссель ўртасидаги Туркиянинг ЕИга кириши тўғрисидаги музокараларни музлатишга овоз беришган. Резолюцияда шунингдек, Еврокомиссия ва ЕИ мамлакатларининг барча ҳукуматларига Анқара билан келажакдаги маслаҳатлашувларни музлатиб қўйишга ҳам чақирилган.\nТуркия Европа Иттифоқи Австрия


КХШТ Марказий Осиёни қандай ҳимоя қилмоқда\nРоссия ҳарбийлари Марказий Осиёни қандай ҳимоя қилмоқда?\nТожикистон полигонларида жаранглаётган тўплар овозлари Афғонистон томонидаги террорчи гуруҳлар учун огоҳлантирувчи белги бўлмоқда.\nТожикистоннинг тоғли Самбули полигонида Россиянинг Душанбе ва Бохтар шаҳарларида жойлашган 201-ҳарбий базаси аскаралари иштирокида тактик ўқув-машқлари бўлиб ўтмоқда. Гранатамётчилар, Ми-24 зарба берувчи вертолётлар ва кўп мақсадли Ми-8МТВ5-1 вертолётлари экипажлари ҳамда узоқ масофага зарба берувчи С-300ПС зенит ракета мажмуалари экипаж аъзолари ягона режжа асосида ҳаракат қилмоқда. Айтиш жоизки, С-300ПС мажмуаси 25 метр баландликда учаётган кабутар ўлчамидаги учувчисиз аппаратлардан тортиб самолёт ва вертолётларгача қўлланилиши мумкин. Битта С-300 мажмуаси 72 ракета ёрдамида 36та аэродинамик нишонни кафолатли йўқ қилишга қодир.Тоғли ҳудудда разведка олиб боришга, устувор нишонларни танлаб олишга алоҳида эътибор берилмоқда. Гранатомётчи бўлинмалар 15 февраль куни 40ммли қўл гранаталари ҳамда 30ммли автоматик гранатомётлари ҳамда РПГ-7 ва АГС-17 пулемётлари ёрдамида тоғ дарасида шартли рақибнинг “жанговар колоннасини” йўқ қилиб ташлади. Мото-ўқчиларни ҳаводан 201-ҳарбий базанинг авиагуруҳи қўллаб-қувватлади ва ердаги нишонларга зарба берди.С-300ПС зенит-ракета мажмуалари бўлинмалари шартли рақибнинг ҳаво зарбасида ҳимоя қилиб туришди. Улар нишонларни “тутиб олиб” кузатувга олишди. Машғулотларда артиллерия ва танк бўлинмалари ва махсус радиацион, кимёвий ва биологик ҳимоя қўшинлари ва алоқачилар ҳам иштирок этди.Афғонистондаги нотинчлик фонида КХШТ жанубий чегараларида Россиянинг фаоллиги ҳамда 201-ҳарбий базанинг кучайтирилиши – ўринли, керак ва етарли чорадир. Афғонистонда 2021 йилнинг август ойида ҳукумат Толибон* қўлига ўтганидан сўнг Тожикистондаги Россия ҳарбий базаси интенсив равишда кучайтириб келинмоқда. Хусусан у ерга қўшимча 30 та Т-72Б3М танклари, янги БМП-2М ва БТР-82А зирҳли машиналари, "Корнет" танкка қарши бошқарилувчан ракета мажмуалари, "Верба" ҳар қандай ҳавода ишлайдиган мажмуалари, АСВК-М "Корд" снайпер винтовкалари ҳамда АК-12 автоматлари, узоқ масофали реактив пиёдалар ўт пуркагичи, ички ва техник ҳомоя воситалари олиб келинди.Толиблар янги армияси“Афғонистон ислом амирлиги” янги армияси бошлиғи Кари Фасихуддин Фитрат 14 февраль куни Афғонистон шимоли Тожикистон ва Ўзбекистон чегаралари яқинига 10 мингта жангарилар жўнатганини эълон қилган эди. Улар АҚШ ва НАТОнинг замонавий техникаси ва қурол аслаҳалари билан жиҳозланган. “Қисқа вақт ичида жанговар самолётлар ушбу кучни қўллаб қувватлашга тайёр бўлади”, - деган эди армия қўмондони.Афғонистон шимолидаги партизанларни ва рақиб террорчи гуруҳларини бостириш учун бу кучлар етарли эмас албатта. Лекин шу куннинг ўзида Толибон* мудофаа вазирлиги расмий вакили Энаятулла Хоразми сони 150 минг кишидан иборат бўлган янги миллий армия яратиш режасини эълон қилди. Агар ушбу режа амалга ошса, Толибон* армияси сон жиҳатидан Тожикистон (9500 киши), Ўзбекистон (55 минг ), Қозоғистон (45 минг) ва Қирғизистон (12 минг) армияларидан ошиб кетади. АҚШ ва НАТО Афғонистонда керагидан ортиқ миқдорда қурол-аслаҳа қолдириб кетган. 2021 йилнинг август ойига қадар АИР куч тузилмалари сони 352 минг кишидан иборат эди. Улардан 190 минги – армия ҳисобига тўғри келар эди.Толибон* томонидан янги армия тузиш истиқболи Марказий Осиё учун турли хавотирлидир. Ҳеч ким тан олмаган Қобулдаги янги ҳукумат вакиллари кўп йиллик барча муаммоларни қурол билан ҳал қилиш тажрибасига эга, жумладан молиявий ва иқтисодий муаммоларни ҳам. Ҳарбий марказларда 90 минг номзодлар рўйхатга олинган, лекин Толибон*га ўқимишли тажрибали кадрлар керак. “Амирлик” мудофаа вазирлиги ҳарбий мутахассислардан армияга қайтишни сўрамоқда.Қозоғистонда яқинда афғонистонлик жангарилар иштирокида бўлиб ўтган норозилик намойишлари ва давлат тўнтаришга уриниш – КХШТни кескин ва қаттиққўллик билан ҳаракат қилишга мажбур қилди. Қозоғистон можароси коллектив хавфсизлик механизмининг самарадорлигининг биринчи синовига айланди. Унинг натижаси юқори баҳога лойиқ. Келажакда КХШТнинг коллектив тезкор кучлари самарадорлигини янада ошириш мақсадида ташкилот томонидан куч ишлатиш тўғрисидаги қарорни аъзо давлатлар парламентлари эмас президентлари томонидан қабул қилиш ҳақида келишиб олинди.Нотинч қўшниАфғонистон қўшн давлатлар учун ҳали узоқ вақт давомида нотинчлик фактори бўлиб қолади. КХШТ учун нейтрал муносабатда бўлган Ўзбекистон ва Туркманистон Марказий Осиёнинг бошқа давлатларидан кўра кўпроқ таҳдидлар мавжуд.Бунга мисол излаб узоққа бориш шарт эмас. Ўзбекистонлик божхоначилар Тошкент вилоятидаги “Ойбек” постида 15 феврал куни йирик партия -230 кг. героин қўлга олишди. Юк автомобили Тожикистондан Россияга қараб йўл олган бўлган.Ўзбекистон ҳудуди орқали наркотикларни Ғарбий Европага етказиб беришнинг “шимолий йўналиши” ўтган. Европада ушбу героин нархи 14 млн. долларни ташкил қилади. Бу – толиблар наркотраффикни назорат қилмаётганидан ёки қўшни давлатлар миллий хавфсизлигини суистеъмол қилган ҳолда “героинли иқтисоддан” фойда олаётганидан дарак беради.Толибон* учун КХШТбилан муносабатларни бузишнинг фойдаси йўқ, лекин Қобулда бир қатор молиявий ва иқтисодий муаммолар бор-ки улар толибларни криминал услублардан фойдаланишга мажбур қилиши мумкин. Халқаро наркотик савдогарларнинг йўналишлари – Афғонистондан МДҲ ҳудудига экстремистик ғоялар тарқалишига ҳам олиб келиши мумкин. Афғонистонда бугун 20 мингга яқин террорчи гуруҳлар мавжуд.Толибларнинг Панжшер устидан сўзсиз назорат ўрнатишга бўлган иштиёқи этник тожиклардан иборат қочқинлар пайдо бўлишига ва улар билан бирга жангарилар ҳам Марказий Осиё ҳудудига кириб келиши мумкин.Яқин вақт ичида Тожкистон ҳудудида КХШТнинг кенг кўламли "Рубеж – 2022" ўқув машқлари бўлиб ўтади. Ҳудудда эса қўшма "Поиск", "Эшелон", "Взаимодействие", "Нерушимое братство – 2022" номли қўшма машғулотлар бўлиб ўтади. Афғонистонда ҳарбий-сиёсий вазият қандай тус олишидан қатъий назар Россия ва КХШТнинг бошқа давлатлари Марказий Осиёда тинчлик ва барқарорлик кафолати бўлиб қолади.* террорчилик фаолияти учун БМТ санкциялари остида бўлган Толибон* аъзолари.Ҳарбий шарҳловчи Александр Хроленконинг Telegram-каналига обуна бўлинг\nроссия, тожикистон, толибон, афғонистон, ўзбекистон\n© Sputnik / Amir Isaev / Фотобанкка ўтишМероприятия по случаю 70-летнего юбилея 201-й российской военной базы, дислоцированной в Душанбе\nТожикистоннинг тоғли Самбули полигонида Россиянинг Душанбе ва Бохтар шаҳарларида жойлашган 201-ҳарбий базаси аскаралари иштирокида тактик ўқув-машқлари бўлиб ўтмоқда. Гранатамётчилар, Ми-24 зарба берувчи вертолётлар ва кўп мақсадли Ми-8МТВ5-1 вертолётлари экипажлари ҳамда узоқ масофага зарба берувчи С-300ПС зенит ракета мажмуалари экипаж аъзолари ягона режжа асосида ҳаракат қилмоқда. Айтиш жоизки, С-300ПС мажмуаси 25 метр баландликда учаётган кабутар ўлчамидаги учувчисиз аппаратлардан тортиб самолёт ва вертолётларгача қўлланилиши мумкин. Битта С-300 мажмуаси 72 ракета ёрдамида 36та аэродинамик нишонни кафолатли йўқ қилишга қодир.\nТоғли ҳудудда разведка олиб боришга, устувор нишонларни танлаб олишга алоҳида эътибор берилмоқда. Гранатомётчи бўлинмалар 15 февраль куни 40ммли қўл гранаталари ҳамда 30ммли автоматик гранатомётлари ҳамда РПГ-7 ва АГС-17 пулемётлари ёрдамида тоғ дарасида шартли рақибнинг “жанговар колоннасини” йўқ қилиб ташлади. Мото-ўқчиларни ҳаводан 201-ҳарбий базанинг авиагуруҳи қўллаб-қувватлади ва ердаги нишонларга зарба берди.\nС-300ПС зенит-ракета мажмуалари бўлинмалари шартли рақибнинг ҳаво зарбасида ҳимоя қилиб туришди. Улар нишонларни “тутиб олиб” кузатувга олишди. Машғулотларда артиллерия ва танк бўлинмалари ва махсус радиацион, кимёвий ва биологик ҳимоя қўшинлари ва алоқачилар ҳам иштирок этди.\nЙил бошидан буён 201 ҳарбий база ва унинг ихтиёридаги бўлинмалар томонидан ўқув машғулотлар тўхтовсиз ўтказиб келинмоқда. Январь ойида Ляур ва Самбули полигонларида 1000 нафар ҳарбийлар иштирокида тактик ўқув машқлари бўлиб ўтди. Мото-ўқчи бўлинмалар артиллерия ва авиация кўмагида мудофаа ва ҳужум машқларини бажаришди.\nАфғонистондаги нотинчлик фонида КХШТ жанубий чегараларида Россиянинг фаоллиги ҳамда 201-ҳарбий базанинг кучайтирилиши – ўринли, керак ва етарли чорадир. Афғонистонда 2021 йилнинг август ойида ҳукумат Толибон* қўлига ўтганидан сўнг Тожикистондаги Россия ҳарбий базаси интенсив равишда кучайтириб келинмоқда. Хусусан у ерга қўшимча 30 та Т-72Б3М танклари, янги БМП-2М ва БТР-82А зирҳли машиналари, "Корнет" танкка қарши бошқарилувчан ракета мажмуалари, "Верба" ҳар қандай ҳавода ишлайдиган мажмуалари, АСВК-М "Корд" снайпер винтовкалари ҳамда АК-12 автоматлари, узоқ масофали реактив пиёдалар ўт пуркагичи, ички ва техник ҳомоя воситалари олиб келинди.\nТолиблар янги армияси\n“Афғонистон ислом амирлиги” янги армияси бошлиғи Кари Фасихуддин Фитрат 14 февраль куни Афғонистон шимоли Тожикистон ва Ўзбекистон чегаралари яқинига 10 мингта жангарилар жўнатганини эълон қилган эди. Улар АҚШ ва НАТОнинг замонавий техникаси ва қурол аслаҳалари билан жиҳозланган. “Қисқа вақт ичида жанговар самолётлар ушбу кучни қўллаб қувватлашга тайёр бўлади”, - деган эди армия қўмондони.\nАфғонистон шимолидаги партизанларни ва рақиб террорчи гуруҳларини бостириш учун бу кучлар етарли эмас албатта. Лекин шу куннинг ўзида Толибон* мудофаа вазирлиги расмий вакили Энаятулла Хоразми сони 150 минг кишидан иборат бўлган янги миллий армия яратиш режасини эълон қилди. Агар ушбу режа амалга ошса, Толибон* армияси сон жиҳатидан Тожикистон (9500 киши), Ўзбекистон (55 минг ), Қозоғистон (45 минг) ва Қирғизистон (12 минг) армияларидан ошиб кетади. АҚШ ва НАТО Афғонистонда керагидан ортиқ миқдорда қурол-аслаҳа қолдириб кетган. 2021 йилнинг август ойига қадар АИР куч тузилмалари сони 352 минг кишидан иборат эди. Улардан 190 минги – армия ҳисобига тўғри келар эди.\nТолибон* томонидан янги армия тузиш истиқболи Марказий Осиё учун турли хавотирлидир. Ҳеч ким тан олмаган Қобулдаги янги ҳукумат вакиллари кўп йиллик барча муаммоларни қурол билан ҳал қилиш тажрибасига эга, жумладан молиявий ва иқтисодий муаммоларни ҳам. Ҳарбий марказларда 90 минг номзодлар рўйхатга олинган, лекин Толибон*га ўқимишли тажрибали кадрлар керак. “Амирлик” мудофаа вазирлиги ҳарбий мутахассислардан армияга қайтишни сўрамоқда.\nАшраф Ғани ҳукуматининг учувчилари томонидан хорижга олиб қочиб кетилган ҳарбий техникаларни қайтариш ҳам алоҳида режага киритилган. Бугунга қадар Душанбе ва Тошкент “яхши қўшничилик” муносабатларига зид равишда уларнинг илтимосларига эътибор бермай келмоқда. Бу аниқ эмас, лекин бир кун келиб Марказий Осиё эшигини Толибон*нинг 150 мингли армияси “қоқиши” ҳам эҳтимолдан холи эмас.\nҚозоғистонда яқинда афғонистонлик жангарилар иштирокида бўлиб ўтган норозилик намойишлари ва давлат тўнтаришга уриниш – КХШТни кескин ва қаттиққўллик билан ҳаракат қилишга мажбур қилди. Қозоғистон можароси коллектив хавфсизлик механизмининг самарадорлигининг биринчи синовига айланди. Унинг натижаси юқори баҳога лойиқ. Келажакда КХШТнинг коллектив тезкор кучлари самарадорлигини янада ошириш мақсадида ташкилот томонидан куч ишлатиш тўғрисидаги қарорни аъзо давлатлар парламентлари эмас президентлари томонидан қабул қилиш ҳақида келишиб олинди.\nАфғонистон қўшн давлатлар учун ҳали узоқ вақт давомида нотинчлик фактори бўлиб қолади. КХШТ учун нейтрал муносабатда бўлган Ўзбекистон ва Туркманистон Марказий Осиёнинг бошқа давлатларидан кўра кўпроқ таҳдидлар мавжуд.\nБунга мисол излаб узоққа бориш шарт эмас. Ўзбекистонлик божхоначилар Тошкент вилоятидаги “Ойбек” постида 15 феврал куни йирик партия -230 кг. героин қўлга олишди. Юк автомобили Тожикистондан Россияга қараб йўл олган бўлган.\nЎзбекистон ҳудуди орқали наркотикларни Ғарбий Европага етказиб беришнинг “шимолий йўналиши” ўтган. Европада ушбу героин нархи 14 млн. долларни ташкил қилади. Бу – толиблар наркотраффикни назорат қилмаётганидан ёки қўшни давлатлар миллий хавфсизлигини суистеъмол қилган ҳолда “героинли иқтисоддан” фойда олаётганидан дарак беради.\nТолибон* учун КХШТбилан муносабатларни бузишнинг фойдаси йўқ, лекин Қобулда бир қатор молиявий ва иқтисодий муаммолар бор-ки улар толибларни криминал услублардан фойдаланишга мажбур қилиши мумкин. Халқаро наркотик савдогарларнинг йўналишлари – Афғонистондан МДҲ ҳудудига экстремистик ғоялар тарқалишига ҳам олиб келиши мумкин. Афғонистонда бугун 20 мингга яқин террорчи гуруҳлар мавжуд.\nТолибларнинг Панжшер устидан сўзсиз назорат ўрнатишга бўлган иштиёқи этник тожиклардан иборат қочқинлар пайдо бўлишига ва улар билан бирга жангарилар ҳам Марказий Осиё ҳудудига кириб келиши мумкин.\nКХШТ бош котиби Станислав Зась бироз олдин Афғонистонда иқтисодий-ижтимоий қийинчиликлар ва гуманитар инқироз даврида террорчилик хавфлари кучайиб бораётгани ҳақида огоҳлантирган эди: “Террорчи ва бандитлар гуруҳлари фаоллашмоқда, наркотиклар савдоси одамлар ҳаёт сақлаб қолиш манбааларидан бирига айланмоқда... Бу ушбу ҳолатни ҳисобга олган ҳолда тожик-авғон черагарасини мустаҳкамлашга максимал эътибор қаратмоқдамиз”.\nЯқин вақт ичида Тожкистон ҳудудида КХШТнинг кенг кўламли "Рубеж – 2022" ўқув машқлари бўлиб ўтади. Ҳудудда эса қўшма "Поиск", "Эшелон", "Взаимодействие", "Нерушимое братство – 2022" номли қўшма машғулотлар бўлиб ўтади. Афғонистонда ҳарбий-сиёсий вазият қандай тус олишидан қатъий назар Россия ва КХШТнинг бошқа давлатлари Марказий Осиёда тинчлик ва барқарорлик кафолати бўлиб қолади.\n* террорчилик фаолияти учун БМТ санкциялари остида бўлган Толибон* аъзолари.\nҲарбий шарҳловчи Александр Хроленконинг Telegram-каналига обуна бўлинг


9-04-2021, 19:46 6 422\nСурхондарё вилояти Термиз шаҳрида эркак 16 ёшли қизни зўрлагани маълум қилинди. Бу ҳақда EVERYDAY.UZ мухбири хабар қилди.\nМаълум бўлишича, эркак Б.Э. ўтган йили январь ойида 16 ёшли вояга етмаган қизни зўрлаган. Бу етмагандек, эркак қизни февраль ойида такроран зўрлаб, унга бу ҳақда кимгадир айтса ижтимоий тармоқлар орқали тарқатиб юбориш билан қўрқитган.\nХабар қилинишича, 14 ойдан буён ушбу шахсга нисбатан жиноий иш қўзғатилмаган ва тергов ҳаракатларини олиб бориш ҳам рад этилган. Айтилишича, қизни зўрлаган эркакнинг Термиз шаҳар ИИО ФМБ танишлари бор ва у ишни шулар орқали “тинчитиб” юборган.\nСенат мазкур вазиятни ўрганган ва улар томонидан тергов иши ҳар томонлама тўла ва холисона олиб борилиши ҳамда якунлари бўйича қонуний қарор қабул қилиниши назоратга олинган.\nАзик 11 апрел 2021 04:54\nИшни юритаётган терговчига жабрланувчи сани кизинг деган фикрни сингдириш керак ва шунчаки четдан кузатиш керак.Уз кизини кандай химоя килишни билади керак булса тиш тирноги бн химоя килади.Бизда энг ёмони иш юритувчиларни ялковлиги окибатида куплар такдирлар синиши.Фикримча шунака лавозимда ишлаётганларни холислик тестидан утказиш керак ва системани локайдлардан бутунлай тозалаш керак.Оддий халк дардини хис килмайдиии бушатсин жойни ундан бошкаси топилади.Юртимиз келадаги порлок булиши учун аввало бошкарув тизимидаги локайдларни таг томири бн йукотиш керак.\nРеалист 10 апрел 2021 11:07\nТурмага тиқиш керак бундайларни,турмадаги братанлар «зўр қилиб» тарбиялаб қўйишади.\nИшни бости-бости қилиб тинчитган мелисаларниям қамаш керак,шерик сифатида,жиноятни яширишган.\nНормал давлатларда шундай қилинади,бизда бўлса таниш-билиш ва пул бўлса қутулиб чиқаверади,коррупция.\nЎзбекистон янгиликлари » Ҳодиса » Сурхондарёда 16 ёшли қизни зўрлаган эркак ички ишлардаги танишлари орқали ишни “тинчитгани” айтилмоқда


Эрон Карлуш Кейрушнинг келажагига ойдинлик киритмагани кескин танқид қилинди\nFeb. 14, 2018, 5:17 p.m. 3580\nЭрон терма жамоаси собиқ ҳужумкор яримҳимоячиси Али Каримий Эрон футбол федерациясини кескин танқид қилди. Каримий ЭФФ бош котиби Муҳаммадризо Сакет нишонга олиб, ташкилотни маълумотларни очиқламасдикда айблади.\nКаримий федерация қандай ишларни амалга ошираётгани ҳақида ҳеч қандай ахборот бермаётгани, ташкилот умуман шаффоф ишламаслигидан нолиган. Унинг асосий эътирози эса Эрон терма жамоаси бош мураббийи Карлуш Кейрушнинг келажаги борасида аниқ гап айтилмаётганига қаратилган. Унинг ёрдамчилари билан шартнома узайтирилгани ҳақиқатми? Нима учун терма жамоа мураббийлар штабида бирорта ҳам эронликлар қолдирилмаган ва шу каби бир қатор сабаблар билан «Бавария» собиқ футболчиси ўзига хос чиқишни амалга оширган.\nЭслатиб ўтамиз, олдинроқ Карлуш Кейруш ёзда Ўзбекистон терма жамоасини бошқариши ҳақида хабар берилганди. Кейинроқ Эрон футбол федерацияси вакили чиқиб, Карлуш Кейрушни Эронда олиб қолиш борасида ишлар амалга оширилаётгани ва тез орада у билан шартномани узайтирилиши борасида гапириб ўтганди. Ҳозирча бу борада расмий хабар берилмади.\n20 Ноябрь 739\n20 Ноябрь 4224\n20 Ноябрь 2605\n19 Ноябрь 21305


"Ўтюраклар клуби" ўзбек маҳбуси тақдири юзасидан хавотир билдирди\nУлуғбек Остоновнинг хотини Шаҳло Жалолова эрининг тақдиридан ташвишланмоқда.\nҚароргоҳи Францияда жойлашган “Ўтюраклар клуби” 2011 йил ёзида қозоқ расмийлари Олмаотадан Тошкентга экстрадиция қилган 29 нафар ўзбек диндори орасида бўлган Улуғбек Остоновнинг тақдири юзасидан хавотир билдирди.\n“Ўтюраклар клуби”нинг нашри ҳисобланган “Жараён” сайтининг ёзишича, 2013 йилнинг декабрь ойида бери Улуғбек Остоновнинг қаерда экани номаълумлигича қолмоқда. Қариндошларининг айтишича, Остонов 2013 йил декабрь ойигача “Жаслиқ” қамоқхонасида сақланган, кейин Тошкентга олиб кетилган. Шундан бери Остоновнинг излари йўқолган.\nУлуғбек Остонов, унинг турмуш ўртоғи Шаҳло Жалолова ва уларнинг уч нафар вояга етмаган фарзанди бир неча йил давомида Олмаота шаҳрида бошпана олиш истагида яшаб келган. Аммо 2010 йил ёзида Ўзбекистон Бош прокуратураси ва Ички ишлар вазирлигининг сўровига биноан Улуғбек Остонов қўлга олинган ҳамда 2011 йилда 28 нафар ўзбек диндори билан бирга Олмаотадан Тошкентга экстрадиция қилинган.\nЎзбекистонда уларнинг кўпчилиги судланиб, узоқ муддатга қамалган.


21.06.2020 07:35 0 2099\nФото: «Galician regional government/Conchi Paz»\nИспания шимоли-ғарбидаги Сар дарёсида балиқчи қўлида гўдак билан тасвирланган Биби Марямнинг ҳайкалини топиб олди. Асар тахминан 700 йил муқаддам гранитдан ясалгани айтилмоқда, дея хабар берди «The Guardian».\n«Балиқ овлаётганимда тош устида сирпаниб кетдим. Қарасам тош тўртбурчак. Бу дарё учун жуда ғайритабиий. Диққат билан разм солганимда, бош билан ёпинчоқни пайқадим. Шунда ўзгача бир нарсани топиб олганимни тушундим», — дея сўзлаб берди маҳаллий фуқаро Фернандо Брей «Voz de Galicia» испан газетасига.\nСантьяго-де-Компостела яқинида устини мох қоплаган қадимий ҳайкални дарёдан чиқариб олишиб, Музейга юборишди.\n«Биби Марямнинг икки томонида фаришталар тасвирланган. Улар едирилиб кетган, лекин юзларини кўриш мумкин», — дейилади шаҳар маъмурияти баёнотида.\nҲайкал ўрнатилган тагкурси айиқтовон барглари ва тўрт гулбаргли гуллар билан безатилган. Биби Марямнинг ҳам, гўдакнинг ҳам юзи сақланиб қолмаган.\nРасмийлар топилманинг маданий ва тарихий қийматини баҳолаш, шунингдек, бу ерга қаердан келганини, дарёда қандай пайдо бўлиб қолганини ва қандай қилиб шу вақтгача дарёда билинмасдан ётганини аниқлашга қарор қилди.\nИспания балиқчи ҳайкал Биби Марям Сар дарёси


Миллатнинг соғлом бўлиши аввало, оналарга боғлиқ. Шундай экан онанинг ҳам жисмонан, ҳам руҳан соғ бўлиши баркамоллик сари қўйилган биринчи қадамдир. Тириклик, авлодлар довомийлиги никоҳ ва оила билан. Оила тотувлиги ва болаларни яхши тарбиялаш аёлларимизнинг энг муҳим бурчларидир.\nҚуръони каримда аёлларга гўзал муомила қилиш буюрилади. Жумладан ояти каримда “Улар билан тотув турмуш кечиринг” дея марҳамат қилинади. Пайғамбар алайҳиссалом кўпгина ҳадисларида бу ҳақда марҳамат қилганлар. Жумладан, “Сизларнинг яхшиларингиз аҳли аёлига яхши муносабатда бўлгучиларингиздир”. (Термизий ривояти).\nУлуғлар “Кўнгил боғининг меваси фарзанд эрур” деганлар. Бу мева қанчалар бенуқсон, соғлом бўлса, кўнгил шунчалар хотиржам. Бу хотиржамлик эса инсонни улуғ мақсадлар, эзгу аммаллар сари етаклайди. Дарҳақиқат, фарзанд Аллоҳ таолонинг буюк нематидир. Бу борада Пайғамбар алайҳиссалом “Гўдаклар жаннатнинг райҳонларидир” дея марҳамат этганлар. Шу боис ҳалқимизда фарзанд кўз нури, қалб қўри дея таърифланади. Ер юзида бирорта ота-она йўқки, фарзандлари соғлом, ақилли, илимли, хушхулқ ва кўркам бўлишини орзу қилмаса. Фарзанднинг соғломлиги, тарбиявийлиги инсон ҳаётида шунчалар аҳамиятли экан, уни қачондан бошлаш керак? Бу саволга ҳар киши ҳар хил жавоб беради. Кимдир туғилгандан кейин деса, яна кимдир бола оқу-қорани ажрата бошлагач деб фикр билдиради. Лекин фарзанд тарбияси ва саломатлигига ҳали у туғилмасдан илгари, аниқроғи янги оила барпо этилётган кезларидаёқ жиддий эътибор қилмоқ лозим. Шу эътиборлардан бири тиббий кўрикдир. Қонуний никоҳ қураётган ёшларимиз бу кўрикдан онгли равишда ўтишлари лозим. Никоҳ риштаси билан боғланаётган одамлар бир бирларининг соғликларини билишлари ўзлари учун муҳимдир.\nМанбаларда келтирилишича фарзандни камолга етказишдаги муҳим масалалардан яна бири луқманинг ҳалоллигидир. Зеро бу ҳам тарбиянинг ажралмас қисми. Ҳадиси шарифларда алдов, хиёнат, фирибгарлик, қўйинки, барча ёмон хислатлар нопок луқма билан вояга етган фарзандларда пайдо бўлиши, улар ота-онасига ҳам жамиятга ҳам зарар келтириши айтиб ўтилган. Аксинча бола ҳалол луқма билан вояга етса, тарбияланса солиҳ инсон бўлиб етиши борасида кўрсатмалар берилган. Бу кўрсатмаларга амал қилиб келган оилалардан довруғи дунёга достон улуғ авлиёлар-у алломалар чиққанлиги тарихда ўз исботини топган.\n2016- йил “Соғлом она ва бола йили” деб элон қилиниши замирида диний ва миллий қадриятларимиз ўз аксини топган. Азалдан аждодларимиз аёлларга нисбатан чиройли муомалада бўлиб эҳтиром кўрсатиб келганлар. Аёл ҳомиладор бўлса бу ҳурмат ва эътибор икки карра ошган. Ҳомиладор, яъни фарзанд кутаётган аёл дунёдаги энг маъсума аёл деб таърифланади. Чунки у покиза вужудни юрагининг остида асраб улғайтиради. Юртбошимиз Ўзбекистон Республикаси Конституцияси қабул қилинганлигининг 23 йилигига бағишланган тантанали маросимдаги маърузаларида бу мавзуга алоҳида тўхталиб шундай деганлар: “Ҳақиқатдан ҳам болага эътибор, бўлажак онага эътибор қаратишдан бошланиши керак. Чунки ҳомиладор аёлнинг руҳий-физиологик ҳолати, барча ҳис туйғулари, кайфияти она вужуди орқали болага ўтади. Бундан хулоса шуки, болани эъзозлаш учун аввало онани эъзозлаш зарур. Бу борада барчамиз масъул эканимизни унутмаслигимиз керак”.\nЗеро, динимиз доимо аёл шаънини ҳимоя қилган, уни улуғлаган, болаларга ғамхўрлик қилишга чақирган.\nФақеҳ Абу Лайс ас- Самарқандийнинг “Танбеҳул-ғофилийн” асарида қуйидаги муборак ҳадис нақл этилган. “Пайғамбар алайҳиссалом айтдилар “Ким бозордан фарзандларига ҳадия келтирса у садақа қилган киши каби бўлади, ҳатто уни уларнинг оғзига солади. Тарқатишни қизлардан бошласин, чунки Аллоҳ таоло аёлларга юмшоқлик қилди. Ким аёлларга юмшоқлик қилса Аллоҳдан қўрқиб йиғлаган киши кабидир, ким Аллоҳдан қўрқиб йиғласа уни Аллоҳ кечиради, ким қизлари билан хурсанд бўлса , Аллоҳ қиёмат куни уни хурсанд қилади” деганлар.\nАзизлар, шаъни улуғ, қадри баланд аёл зоти онамиз, опа-синглимиз, ёнимиздаги жуфту-ҳалолимиз, қиз ва келинларимизни асраб авайлайлик. Зеро, улар наслимиз, миллатимиз давомчиларидир.\nКиритилган вақти: 20/02/2016 00:00; Кўрилганлиги: 3269\nМатериал манзили: https://sammuslim.uz/articles/jannat-rayhonlari\nЧоп этилган вақт: 26/07/2021 06:26


Тошкент кўчаларида биринчи бор қор ва ботқоқли жойларда юришга мўлжалланган вездеход пайдо бўлди - Carzone.Uz\n1 639 2017-07-13 19:52\nСаид Мамуров 16 Июль, 2017 02:11\nFacebook ижтимоий тармоғидаги «Водители Ташкента» гуруҳининг фойдаланувчилари Тошкент кўчаларида кезиб юрган вездеходнинг суратларини эълон қилди, деб хабар берди Daryo.uz, «1news.uz»га асосланган ҳолда.\nСуратдаги транспорт воситаси УАЗ Патриот автомобиллари негизида яратилган «Ямал» вездеходи экани айтилмоқда. Машина энг чекка шимолий ҳудудлардаги ишларга мўлжаллаб лойиҳалаштирилган.\n«Ўзбекистонда бундай вездеходларга талаб бўлган корхона ёки ташкилотлар борми? Бизда бундай ботқоқликлар йўқ-ку», — деб ёзади фойдаланувчилардан бири. Унинг сўзларига кўра, у Ангрендан бўлиб, очиқ тарзда кўмир қазиб олинувчи конда ишлаган. «Ҳатто ўша ерда ҳам уларга талаб йўқ. Оддий Hunter ва 4×4 уазиклар барча ишни уддалаб кетади», — дея ёзади Бобур Алимов исмли фойдаланувчи.\nДилшод исмли фойдаланувчининг ёзишича, «яқинда кимдир бу машинани тўйи сабаб ижарага олиши аниқ».\n2017-07-14 22:14\tDiscussion about this САЙТ ҲАҚИДА:\t"Carzone.Uz" автомобиллар оламидаги энг сўнгги ва қизиқарли хабарларни бериб боради. Маҳаллий янгиликлар, халқаро брендлар ва автомобил тавсифлари учун ихтисослашган.


Қабристон зиёрати одоблари » Ўзбекистон Мусулмонлар идораси Навоий вилоят вакиллиги расмий веб-сайти\nЎзбекистон Мусулмонлар идораси Навоий вилоят вакиллиги расмий веб-сайти » Мақолалар » Қабристон зиёрати одоблари\n26-11-2019, 14:29 admin Мақолалар 15\nОиша розийаллоҳу анҳо ҳузурларига бир аёл келди ва ўзининг қалби қаттиқлашиб қолаётганидан шикоят қилди, Оиша онамиз розийаллоҳу анҳо:\n-\tАлбатта, қабрлар зиёрати сенга ўлимни эслатади ва ўлимни кўп эслашлик қалбни юмшатади, сен ҳам қабрлар зиёратида бўл, ўлимни кўп зикр қилишлик қалб қаттиқлигига даводир.\nАёл кетди, орадан бир қанча вақтлар ўтиб қайтиб келди ва қабрлар зиёратида бўлгани – қалбининг юмшагани ҳақида хабар берди.\nИслом дини келмасидан илгари жоҳилият даврида яшаган араблар қиёмат ва ҳисоб - китоб кунига, қилган яхши ва ёмон амаллари учун жаннат ёки дўзах билан тақдирланишга ишонмас эдилар. Шу сабабдан бирон бир киши вафот этса, дунёни бошига кўтариб, дод – вой солардилар. Қабристонни зиёрат қилишга борганларида ҳам ёқаларини йиртиб йиғлашар эди. Ислом дини уларни бу номақбул одатлардан қайтарди. Дастлабки пайтда уларни бундай жирканч одатлардан халос этиш мақсадида қабристонлар зиёрати ман қилинди. Пайғамбаримизнинг мўъжизаларини ўз кўзлари билан кўриб, қалблари иймон нури билан тўлгач, қабристонлар зиёратига рухсат берилди.\nИслом динида ҳар бир нарса, ҳар бир амалнинг ўз тартиби ўз кўрсатмаси бор, худди шунингдек, қабрларнинг зиёрати, қабрлар зиёратига бориш-келишдаги одоблар ҳам шулар жумласидандир. Шариятимизда қайсики бир солиҳ амални қилишга киришишда ўзининг мезонларига, кўрсатма ва қайтариқларига, яъни одобига амал қилинса, шунча савоблироқ бўлади.\nАввало, Қабрлар зиёратига боришдаги аниқ мақсадни аниқлаштириб олмоғимиз, илло қабрлар зиёратидаги тегишли илмни билиб, ўрганиб олмоғимиз лозим бўлади. Энг биринчи ўринда ниятимизни тўғирлаб олишиз зарур, киши бу иши билан Аллоҳнинг розилигини кўзламоғи лозим. Зеро, ҳар бир амал ниятга боғлиқдир. Қабристонлар зиёратида одатда икки нарсани мақсад қилинади:\n1. Охиратни эслаш, дунёнинг ўткинчилигини ҳис этиш;\n2. Қабр аҳли ҳаққига дуо қилиш, уларга мағфират сўраш, тиловат етказиш. Қабристонга келиш одобларидан намуналар:\n- Қабристонга имкон қадар таҳоратли, пок ҳолда кирган афзал. Бу ҳам зиёрат одобидандир.\n-\tҚабр аҳлидан мадад сўраш, уларга дуо қилиш, сиғиниш жоиз эмас, ширк амал, балки уларнинг ҳаққига дуо қилиш лозим.\n- Қабрстонга шариатда тўсиш талаб қилинган жойларини тўсиб турадиган кийим билан кириш керак. Аврат очиқ ҳолда кириш мумкин эмас.\n- Қабристонга дабдаба билан, ясан тусан қилиб кириш макруҳ, чунки бу жой охиратни эслаш, хоксорлик изҳор этиш ўрнидир.\n- Қабр аҳлига назр қилиш, жонлиқ сўйиш, шам ёқиш, латта боғлаш каби ишлар оғир гуноҳдир, иймонга хатардир.\nАлбатта, ҳар бир масканга киришда ўқиладиган ўзининг махсус дуолари бўлгани каби, қабристонларга киришда ҳам ўқилиши лозим бўлган дуолари бўлади. (Дуодаги маъноларни тўла ҳис этишга интилинг!)\nАссалому алайкум, мўмин мусулмонлар диёри аҳли! Биз ҳам, иншааллоҳ, сизларга қўшиламиз. Сизлар бизниннг ўтмишдошимизсиз, биз эса сизларнинг ўринбосарингизмиз. Аллоҳдан бизга ҳам, сизга ҳам офият сўраймиз.\n“Сизни қабрларни зиёрат қилишдан қайтарган эдим. Батаҳқиқ, Муҳаммадга онасини зиёрат қилишга изн бўлди. Бас, у (қабр)ларни зиёрат қилинг. Албатта, улар охиратни эслатади”, дедилар”. Бешовларидан фақат имом Бухорий ривоят қилмаган. Лафз Термизийники.\nҚабристонда ўсган дарахт ва мевалардан фойдаланиш, у ердаги ўт-ўланларни ўриб, ҳайвонларга бериш ёки ҳайвонларни қабристонда ўтлатиш мумкин эмас. Ҳаттоки баъзи уламолар қуриган шохлардан ҳам фойдаланишни макруҳ санаганлар. Шунингдек, қабр устидаги майсаларни, қуримаган бўлса, ўриш макруҳ. Чунки майсалар қуригунича маййит ҳақига тасбеҳ айтиб туради.\nРасулуллоҳ соллаллоҳу алайҳи ва саллам дедилар: “Менинг қабримни сайлгоҳ қилиб олманглар, уйларингизни қабристон қилиб олманглар, қаерда бўлсангиз ҳам менга салот айтинг, чунки сизларнинг салавотларингиз менга етади”. Имом Аҳмад ривояти.\nАзиз авлиёларнинг қабрларини зиёрат қилиш мустаҳаб амал бўлиб, зиёрат қилса савоб, зиёрат қилмаса гуноҳ эмас. Ҳозирги кунга келиб, ўзларидан аввал ўтган фазилатли шайх ва авлиё – анбиёлар, шаҳидлиги маълум кетган инсонлар, саҳобалар қабри зиёратларига бориб ҳатто ўз тилак ва мақсадларини тилаб-сўраб олаётганлар ҳамда қилган дуоларини ижобатига қаттиқ ишониб қолаётганлар ҳам йўқ эмас. Аммо бу ўта кетган илмсизлик ва жаҳолатдан ўзга нарса эмасдир, чунки, магарки қайсидир қабр қаршисига бориб, ундан тиланиб, ёлвориб, дуолар қилиб, жонлиқлар суйилиб дуолар ижобатини кутилса, бунга албатта, аввало, қайсидир машҳур шайх-валий, шаҳид-саҳобалар эмас, икки олам сарвари – сарвари коинот Муҳаммад мустафо соллаллоҳу алайҳи ва саллам ҳақлироқ бўлур эдилар. Ҳолбуки, одамарнинг энг яхшиси, энг гўзали, мукаммали, Аллоҳнинг энг суюклиси, биринчи муаллим Муҳаммад алайҳиссалом ҳам ушбу амалдан, ҳаттоки бу ўзлари учун бўлса-да бундан ман этмоқдалар.\nҲозирги кундаги хунук бидъатлардан бири бўлган - Қабрлардан шумланиш ҳам тез-тез қулоққа чалинадиган, илми йўқроқ, Ислом динидан бехабарроқ одам эшитгудек бўлса, дарров шунинг амалига ишониб қоладиган ёки бунга эргашиб кетадиган «Ўлик тортади», деган нотўғри эътиқод билан қабрни очиш, ўликни уриш, жасаднинг бирор жойига шикаст ва ҳоказо ишларга қўл урилиши кузатилмоқда ёки баъзан ушбу ҳолатларга гувоҳ бўлгудек бўлсак ҳам лоқайд-бепарво қарамоқдамиз. Аслини олганда эса, баъзи бир шаръий ҳукмларсиз маййит кўмилган қабрни очиш, уни ўзбошимчалик билан текшириш ҳатто мумкин эмас. Юқоридаги соҳта даъво ва эътиқодлардан эса эҳтиёт бўлмоғимиз керак бўлади. Бу ишлар амали – ҳаром ҳисобланади.\nАбдуллоҳ ибн Аббос розияллоҳу анҳумо ривоят қилиб айтадилар: “Пайғамбар соллаллоҳу алайҳи ва саллам Мадина деворларидан бирининг ёнидан ўтиб кетаётганларида қабрларида азобланаётган икки кишининг овозини эшитдилар. Сўнг: “(Бу икки қабрнинг соҳиблари) азобланмоқдалар. Уларнинг азобланиши катта гуноҳ туфайли эмас”, - дедилар. Кейин гапларида давом этиб: “уларнинг бири ўзининг сийдигидан сақланмас эди. Иккинчиси, чақимчилик қилиб юрар эди”, дедилар. Сўнг бирон қуримаган шох келтиришни буюрдилар. (келтирилгач) шохни икки бўлакка бўлдилар-да, иккаласини икки қабрга суқиб қўйдилар. “Ё Расулуллоҳ, нима учун бундай қилдингиз?” – деб сўраганида у зот: “Шояд шохлар қуригунича у иккаласидан азоб енгиллатилса”, - дедилар.” Имом Бухорий ривояти.\nИккита шохнинг тасбеҳидан ҳосил бўлган савоб маййитларнинг азобини енгиллатса, бир неча ой давомида ўсиб турадиган ўтлар, майсалар тасбеҳидан маййитларга қанчалар фойда бўлади буни тасаввур этиш қийин эмас. Шунинг учун ҳам қабр устидаги ўт-ўланларни юлиб ташлаш макруҳ саналади. Чунки ўт-ўланлар қуригунича Аллоҳга тасбеҳ айтиб туради, улар туфайли маййитга раҳмат нозил бўлади. Ердан ўсиб чиқадиган ҳар бир гиёҳ Аллоҳ таолога тасбеҳ айтади. Ўсимликларнинг тасбеҳи, Аллоҳ таолога қилган ибодатлари – намози “Субҳаналлоҳи ва биҳамдиҳи” деган сўздан иборатдир. Аллоҳ таоло Қуръони каримнинг кўп оятларида бу тўғрида хабар берган: “Осмонлардаги ва ердаги бор мавжудотларнинг барчаси Аллоҳга тасбеҳ айтур”. Инсонни шунча савобдан маҳрум қилиб, тош бостириш ё бетонли қоришма қоплаш билан тупроғини беркитмаслик керак. Унинг ўрнига гул, райҳон экинг, ҳеч бўлмаганда сомон сувоқ қилиб қўйинг, ҳар йили баҳорда майсалар униб чиқсин. Шунинг учун Ислом олимлари қабр устини сомон сувоқ қилишга рухсат берганлар. Қабрни белгилаш учун тош ёки шунга ўхшаш табиий, содда нарсалар қўйиш мумкин. Исроф, дабдаба жоиз эмас. Бундан мақсад – қабрни йўқотиб қўймаслик бўлиши керак, холос. Кўриб турганимиздек, ҳозирги кундаги қабр тошларининг турли ранг ва шаклдагилари, у қабр тошларига Қуръон оятларининг уйиб ёзилиши, турли шеърий мисралар, маййитга атаб ёзилган ҳар турли марсиялар ва дуо ва тилаклар, худди унинг қиёфасига ўхшатиб ясатиб қўйилган ҳайкаллар ҳам ортиқча даб-дабабозлик ва исроф, айни пайтда эса, ушбу бидъат – кераксиз амалларнинг илдизи Аллоҳга хуш келмайдиган гуноҳларга бориб тақалиши бир зиён бўлса, бу ишларнинг ҳеч бири на ўзимизга, на бир маййитга фойда келтирмаслиги – фойда келтира олмаслиги бир зиёндир.\nПайғамбаримиз соллаллоҳу алайҳи ва саллам қабрларга чироқ ёқишдан қайтариш билан бирга шундай иш қилувчиларни лаънатлаганлар. Абдуллоҳ ибн Аббос розийаллоҳу анҳумодан ривоят қилинади: “Набий соллаллоҳу алайҳи ва саллам: “Аллоҳ қабрларни зиёрат қилувчи аёлларни ва қабрлар устига масжид қуриб, чироқ ёқувчиларни лаънат қилсин”, дедилар”. Сунан эгалари ривоят қилишган.\nУшбу ҳадисда аёл кишиларнинг қабрлар зиёратига бориши яхши эмаслиги қаттиқ таъкидланмоқда. Хотин-халаж қабристонга борганда дод-фарёд кўтариб, ўзларини ҳам гуноҳга ботиради, маййитни ҳам азобга қўяди. Овоз чиқармасдан кўз ёши билан йиғласалар, ўзларига ҳам, маййитга ҳам Аллоҳ таолонинг раҳмати ёғилади. Шундай йиғлаган кишиларга лаънат эмас, раҳмат айтилади. Аёлларнинг қабристонга бориши ҳақида: Аҳмад Иззуддин Байёнуний «Қабрларни зиёрат қилиш» бобида айтади: «Қабрларни зиёрат қилиш эркаклар учун жоиз бўлганидек, агар фитна хавфи бўлмаса (мастура ҳолатда), охиратни эслаб, ўлимдан ибрат олиш учун аёллар ҳам зиёратга борсалар жоиз».\nЎзининг шариат кўрсатмалари асосида тутган аёллар учун қабрларни зиёрат қилиш, ҳанафий мазҳабига кўра, жоиздир.\nУламолар наздида қабристон зиёратига душанба, пайшанба, жумъа ва шанба кунлари бориш энг афзалдир. Жумъа куни намоздан кейин борилса, яна ҳам яхши. Лекин баъзи олимлар қабристон зиёратига бирор кунни хосламасдан бораверган яхши, дейишади.\nҚабристон ҳовлисига киргач, қабрларни босмасдан, махсус ўтиш жойлари ёҳуд зиёратчилар юриши учун тайёрланган йўлакчалардан юрилади. Зиёратчи ўзи зиёрат қилмоқчи бўлган қабрга оёқ тарафидан келиб, қабрнинг ўнг тарафига туради ва қабрга юзланиб, қиблага орқа қилган ҳолда қабр эгасига салом беради ва тиловат қилади. Қабр зиёратида Ёсин, Фотиҳа, Таборак, Такосур сураларини ҳамда Ихлос сурасини уч ёки етти, ёҳуд ўн марта ўқиш мустаҳабдир. Аллоҳ дўстларининг қабрларига бориб зиёрат қилинганида Қуръони каримдан тиловат қилиниб, уларнинг ҳақига дуо қилиш яхши амаллардан ҳисобланади. Аҳли сунна вал жамоа уламолари эътиқодига биноан маййит дунёда қолган аҳли ва ёр-биродарларининг ҳол-аҳволини билиб туради, унга уларнинг ҳоли кўрсатилади. Маййит уларни кўради. Яхши нарсалардан хурсанд, ёмон нарсалардан хафа бўлади.\nОта она, устоз шогирдлар ва шу каби яқинлар бир жойга қўйилган бўлиб, уларнинг ҳаммаларини бирваракайига зиёрат қилиш ният қилинса, аввал катталаридан бошлаб зиёрат қилиб, салом бериш ҳам одобдандир. Зиёратчи дуо қилганда, Қуръон савобини ўз марҳумига бағишлаганда қабристон аҳлини ҳам унутмаслиги лозим бўлади. Бундан эса нафақат ўзининг дунёдан ўтган биродари, балки бошқа қабристон аҳллари ҳам бирдек манфаатдор бўладилар, тиловат қилувчининг ҳам, ўқилгувчилардан ҳам бирор бир ажр-савоб камаймайди. Тағин, зиёрат қилгувчи қабр аҳлига Аллоҳдан мағфират сўрайди, хайрли дуо қилади. Дуо қилганда қабр эгасига эмас, балки қабр эгасининг ҳаққига дуо қилаётгани намоён бўлиши керак. Маййитлар ётган жой ўзига хос бир маскан бўлганидан, у ерда кулиш, ҳазил-ҳузул қилиш, дунёвий гапларни гаплашиш одобдан бўлмайди. Шунингдек, заруратсиз югуриш, ортиқча ҳаракатлар қилиш ҳам беодобликдир.\n– Дунё машғулотларини тарк этиб, охиратни ўйлаш;\n– Қабр аҳлларига салом бериш;\n– Қабристонда виқор билан, сокин юриш;\n– Қабрларни босмаслик, уларнинг устига ўтирмаслик;\n– Зиёрат қилмоқчи бўлган қабрга оёқ тарафдан келиб, ўнг тарафига туриш ва унга юзланиб, қабрга орқа қилган ҳолда салом бериш;\n– Тик туриб дуо қилиш (Набий соллаллоҳу алайҳи васаллам «Бақиъ» қабристонига чиққанларида шундай қилганлар);\n– Марҳумларнинг яхши сифатларини эсга олиш;\n– Ўзини сарҳисоб қилиш, қабрга қанчалар тайёр эканини ўйлаш;\n– Зиёратдан қайтишда вазмин, тафаккур ва тадаббурда қайтиш; Қабр зиёратининг одобларидан ҳисобланади.\nҚабристонда қуйидаги ишларни қилишдан қаттиқ сақланишимиз шарт бўлади, улар:\n– Қабрга чироқ, шам, олов ёқиш;\n– Қабрдаги маййитдан шифо, ҳожат сўраш;\n– Бола кокилини аташ ширкка яқин гуноҳдир. Зеро, бундай ишлар Аллоҳ таолодан бошқадан ҳожат сўраш демакдир.\n– Қабр тоши ва темирларини ўпиш;\n– Латта боғлаш;\n– Қабрни айланиб тавоф қилиш;\n– Қабр ёнида суратга тушиш;\n– Баланд-баланд овозда, хушчақчақ гаплашиш;\n– Қабр бошида таом қолдириб кетиш;\n– Уввос солиб, айтиб йиғлаш жоиз эмас, чунки бу билан маййитга озор бериб қўйиш мумкин.\nОғиримизни енгил қилиши, қайсидир бир ишимизга манфаат бериши учун бир техника-машина олсак ҳам, албатта унинг йўриқномаси-дастуридан фойдаланамиз, мабодо шундай қилмас эканмиз у бизнинг фойдамизга эмас, зараримизга ишлай бошлаши мумкин, шундай экан, ҳар бир амални қилишга киришишимиздан аввал шариятга мурожаат қилинса ҳеч қандай адашишлик, ҳеч қандай гуноҳ-маъсият бўлмайди, албатта ҳар бир амал аввалида Ислом дини – шариати устувор бўлса, абад Аллоҳ таоло рози бўлади ва Унинг наздидаги даражамиз ҳам юксала боради, иншааллоҳ!\nНавоий вилояти бош имом хатиби Т.Рўзиев\nАҳли аёлига эҳтиром\nБуюк ва ўта меҳрибон роббимзга ҳамдлар булсин, бизларни илм билан сийлаб хорлик ...\nҚАБР ЗИЁРАТИДА ЗИЁРАТЧИНИНГ ДУОСИ\nОиша розияллоҳу анҳодан ривоят қилинади: “Набий соллаллоҳу алайҳи васаллам: ...\nКим нима экса, шуни ўради…\nҲофиз ибн Ражаб роҳматуллоҳи алайҳ пайғамбаримиз Муҳаммад Мустафо соллаллоҳу ...\nҲанафий мазҳаби бўйича, қабрларни зиёрат қилиш аёллар учун ҳам мандубдир. Бошқа ...\nАҳмад Лутфий Қозончининг "Саодат асри қиссалари-2" асарида қуйидаги сўзга ...


Ўзбекистонда эркаклар аёлларга қараганда кўпроқ\nЎзбекистонда 2014 йил ҳолатига кўра ҳар минг нафар эркакка 996 аёл тўғри келмоқда.\nДавлат статистика қўмитаси томонидан чоп этилганг “Аҳоли ҳақида рақамларда” деб номланган буклетда айтилишича, Ўзбекистонда аёллар сонининг озайиши 1959 йилдан бери кузатилмоқда. 1959 йилда 1000 эркакка 1083 аёл тўғри келган. 1979 йилда ҳар минг нафар эркакка 1054, 1989 йилда эса 1025 аёл тўғри келган.\n2014 йил бошидаги ҳолат бўйича Ўзбекистон аҳолиси 30 миллион 492 минг 800 кишини ташкил қилади. Аҳолининг 50,1 фоизи, яъни 15 миллион 277 минг 500 нафари эркаклардир.\nСтатистика қўмитаси маълумотида айтилишича, Ўзбекистонда ўртача умр кўриш даражаси аёллар орасида 75,8 йил ва эркаклар орасида 71,1 йилга тенг.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Қўш келиннинг бахти бўлинганми?\t14:35, 25 ноябрь 2016\tУйингиз остонасидан кўзларни қамаштириб бири қуёш, бир ой мисол келинчаклар кириб келишди. Уларнинг ҳам бу ташрифи узоқ орзуланган, аммо алоҳида кутилганди. Аммо тақдир ва вақт, ҳолат ва имконият икки алп ўғлингизни бирваракайига уйлантириш, келинларни жуфт олишга сизни ундади. Қувончингизнинг чеки, ҳаяжонингизнинг адоғи йўқ, шу билан бирга жиндек хавотир ҳам бор. Чунки, «қўш келин тушириш» мавзуси атрофида турли хил гап-сўзлар юради. Кимдир “чилла тушади” деб ирим қилади, кимдир хосиятидан қўрқади, яна кимдир “ҳеч нарса бўлмайди, тўйни бошлайвер” деб сизга далда бўлади. Биз анна шу мавзуда кўпчиликнинг фикрини ўргандик ва фикрларнинг кескин равишда бир-биридан фарк килишига амин булдик.\nҚодир Сувонов, 61 ёш, Тошкент вилояти: 6 нафар фарзандим бор, бешови ўғил, биттаси қиз. Очиғини айтсам, катта ўғилларимни уйлантирадиган пайт келганда қўлим калталик қилган. Уларнинг ёши орасидаги фарқ эса 1 ёш эди. Ўша пайтда ака-опаларим бир дастурхон ёзганингда икковини ҳам уйлантир, учинчи-тўртинчи ўғлинг ҳам ана-мана дегунча уйланадиган бўлиб қолди, деб қўш келин тушириш маслаҳатини беришган. Аёлим совчиликка бориб, патир синдириш олдидан қўш келин қилиш ниятида эканлигини айтса, кўпчилик эътироз билдирган. Ўзимизга ўхшаган, тенгимиз бўлган, фикримиз мос келадиган одамларни топиб, қуда бўлганмиз. Тўй арафаси ва тўйдан кейинги чилла даврида хотиним аёллар билан кенгашиб, барча ирим-cиримларини амалга оширган. Биринчи йили кичик ўғлим қизли бўлиб, каттасида фарзанд бўлмаганда, эр-хотин «хато қилдикми» деб роса ўйланганмиз. Минг марта шукр, кейинги йили улар ҳам фарзандли бўлишди. Иккала ўғлим ҳам бир-бирига эш бўлиб, ҳозирда ҳамкорликда тадбиркорлик қилишмоқда. Муқаддас Ҳайдарова, Сирғали тумани бош отинойиси: Қўш келин тушириш борасида динимизда ҳеч қандай монеликлар йўқ. Қайтага динимиз ихчамлик, исрофгарчиликсиз ўтказиладиган, одамларни хайр-оқибатга чақирадиган тўй қилишни тарғиб қилади. Ота-оналаримиз фарзандларининг мос жуфтини топиб, ҳамма учун фойдали, ибратли бўладиган тарзда элга дастурхон ёзганларида ҳикмат катта. Муҳаммад алайҳиссалом келин-куёвнинг никоҳ тўйи маросимини битта қўй сўйиб бўлса ҳам маълум қилиш кераклигини айтганлар. Никоҳ тўйлари аслида тўй бўлаётган хонадоннинг қизи ва ўғлидан бошқа биров умидвор бўлмасин, деган мақсадда қилинади. Оилавий ҳаётни бошлаш арафасида турган ёшларнинг тақдири ҳақида бугундан башорат қилиш “шумланиш” дейилади. Динимиз иримлардан қайтаради. Чунки тақдир Оллоҳдан. Ҳукуматимиз, вилоят, туман ҳокимликлари, жамғармаларимиз томонидан қўша-қўша, ўнлаб келин-куёвларимизнинг никоҳ тўйлари ўтказилмоқда. Минг шукрки, бундай никоҳ тўйлари ёшларнинг ҳам, уларнинг яқинларининг ҳам мушкулини осон қилиб, бутун умр ёдида қоладиган воқеа бўлмоқда. Қўш келин тушириш билан боғлиқ одатлар\n«Молёяр» маросимидан кейин келинларнинг ясатилган уйини кўргани келганларга фақат биттасиники кўрсатилади. Одамлар фикри: Бириникига кирган меҳмон иккинчисиникига кириши мумкин эмас, «чилла бузилади» деб ҳисобланади. Аслида бунинг таг маъносида “турли солиштиришлардан асраш” ётади. Чунки, келин томонларнинг ҳар бири ўз диди ва имкониятига яраша сарпо-суруқ, мол-мулк қилади. Уларнинг нархи, сифати, кўринишида тафовутлар бўлиши табиий. Одамлар беихтиёр чиллали уйда ғийбатлар ва миш-мишларни авж олдирмасликлари, кейинчалик қайнона-қайнота, келин-куёвлар кўнглини бузмасликлари учун шу одатга амал қилишади.\nҲар бир жуфтликка алоҳида ва тўлиқ никоҳ ўқиш шарт. Одамлар фикри: Никоҳ осмонларда ёзилиб, сўнг ерга тушади. Никоҳ ўқилиб, томонлар бир-бирига жуфти ҳалол бўлганларида никоҳ бахт қуши, ёшларнинг фақат биттасининг бошига қўнар эмиш. “Бахт бўлинади” деган фикр мана шу гапдан келиб чиққан.\nТўй тугаганидан сўнг, тўйхонадан уйга кириб келаётганда аввал катта куёв ва келин кириб келади. Сўнг хонадон дарвозаси ёпилади. 15-30 дақиқа фарқи билан кейинги келин-куёв учун дарвоза очилади ва янгидан пойандоз ёзилади. Одамлар фикри: Ҳар бир янги келин ўзи билан хонадонга қут-барака, ризқ, авлод олиб келади. Бахти-ризқи ўзиники бўлсин, шу уйларни хуш оқибатлар билан тўлдирсин, бахти бутун бўлсин.\nЎрта ёш инқирози. Оилангизни асраб қола оласизми? Ҳаётингизни яхшилашнинг 4 калити\tДунёни муҳаббат бошқаришини тасдиқловчи 12 ҳаётий воқеа\tИкки ўзбек хонандаси бир кунда турмушга чиқди\tСуд Жонни Депп ва Эмбер Херднинг никоҳини расман бекор қилди\t«Аммам онамни ранжитади...»\tОтправить


Бразилияда коронавируснинг яна бир янги штамми аниқланди - Халқ сўзи\n16:47 26 Май 2021 Дунё\nБразилияда SARS-CoV-2 коронавирусининг янги штамми аниқланган. Бу ҳақда Бразилия вирусологлар жамияти вице-президенти Жоао Песоа Араужу Жуниорга асосланиб "Globo" хабар бермоқда.\n"Р4 вариантининг келиб чиқиши номаълум. Дастлаб у Сан-Паулу штатидаги Мокока муниципалитетидан олинган намунада топилган. Кейин у Порту Феррейрада кенг тарқалгани маълум бўлди. Ҳозирча унинг юқумли ёки хавфли экани ҳақида далиллар йўқ", дейилади хабарда.\nАввалроқ, Буюк Британиянинг Йоркшир графлиги олимлари коронавируснинг генларнинг ғайриоддий комбинацияси эга уч карра мутациясини аниқлагани ҳақида хабар берган эдик. Ушбу штамм билан 49 киши зарарлангани маълум бўлган. Аммо унинг вакциналарга чидамли эканини кўрсатадиган далиллар ҳали олинмаган.


Трампнинг айтишича, АҚШ Исроил учун ҳамиша "аъло даражадаги дўст" бўлган, бироқ Тел-Авив Эрон билан эришилган ядровий келишувни танқид қилганидан сўнг вазият ўзгарди. Шу йилнинг 16 январида Теҳроннинг ядровий қурол ишлаб чиқаришга харакат қилаётганидан гумон қилиб сўнги йилларда киритилган санкциялар бекор қилинган эди.\nИсроил бош вазири Беньямин Нетаньяху ўз жавобида Трампни "Исроилга нисбатан илиқ дўстлик ва аниқ қўллаб-қувватлаш учун" миннатдорчилик билдирган.\nБМТ Ҳавфсизлик Кенгаши 23 декабрда Исроилдан фаластин ҳудудларида яҳудийлар учун уйлар қуришни тўхтатишини талаб қилувчи резолюция қабул қилган. Бу хужжатни қўллаб Кенгашнинг 14 аъзо мамлакати овоз берган, АҚШ бетараф қолган. Вашингтон кўп йиллар ичида биринчи марта Исроилга қарши хужжатни блокировка қилмаган. Ўшанда Нетаньяху АҚШ маъмуриятини фаластинликлар билан маҳфий тил бириктирганликда айблаб кескин гапирган эди.


14:37 / 15.06.2019 14454\nОдамлар фавқулодда вазиятларда тўғри ҳаракат қилишганида кўплаб жароҳат ёки ҳатто ўлимнинг ҳам олдини олиш мумкин бўларди. Айрим вақтларда оддий фактни билиш тирик қолиш ёки кимнингдир ҳаётини сақлашда ёрдам бериш эҳтимолини ошириши мумкин. Reddit фойдаланувчиларидан бири ана шундай савол билан мурожаат қилган: «Кўпчиликка маълум бўлмаган қайси факт одамлар ҳаётини сақлаб қолган бўлар эди?» Одамларнинг мазкур саволга берган жавоблари ана шу фойдали мақола ёзилишига сабаб бўлди.\nAdMe.ru инсоннинг ўзини қандай тутиши ҳаёт-мамот масаласи бўлиши мумкин бўлган вазиятларга ойдинлик киритди ва уларни енгишда ёрдам берадиган ҳаракатлар кетма-кетлигини таклиф этди.\nТажовузкор айиқ билан учрашув\nАлбатта, ёввойи табиатда айиқлар билан учрашиш хавфини бартараф этган маъқул. Бироқ ана шундай ҳолат юз берган бўлса, билингки, ушбу жониворнинг кучсиз жиҳати – усталик билан ҳаракат қила олмаслик. Айиқлар тез югуради ва яхши эмаклайди. Улар билан бу борада мусобақалашишнинг маъниси йўқ. Бироқ улар учун айрим объект, масалан, машина ёки дарахт атрофида чаққонлик билан ҳаракатланиш анча мушкул. Эртами кечми йиртқич сизни тутиб олишга бўлган уринишларини тўхтатади. Чунки ушбу айёр «овқат» (сиз) куч сарф этилишига арзимаслигини тушунади.\nБироқ айиқ агрессияни кўрсатгунига қадар ваҳима қилиш ярамайди. Агар у сиз томонга қараса – ҳаракатсиз ҳолда туринг. У сизнинг кимлигингиз ва нима қилмоқчилигингизни тушуна олмаслигини англатади. Агар сиз томонга шошилмай келаётган бўлса, аста-секин кетинг. Айиқлар одамларга камдан-кам ҳолларда ҳужум қилади; агар сизнинг одам эканингизни тушунса, эҳтимол чекиниши мумкин.\nУйнинг ичида сабабсиз пайдо бўлган балиқ ёки пешоб ҳиди\nАгар манбани аниқлай олмасангиз, эҳтимол бу эриётган симлар ҳиди бўлса керак. Бундай вазият ёниш ёки ҳатто портлашга ҳам олиб келиши мумкин. Сабаб аниқлангунига қадар электр манбаини ўчириш тўғри қарор бўлади.\nСизни денгизга олиб кетувчи оқим\nКутилмаганда қарама-қарши оқимга тушиб қолганда унга қарши қирғоққа қараб сузиш – бефойда. Кучингизни бекорга сарфлайсиз. Оқимдан чиқиб олмагунингизча, қирғоққа параллель ҳаракат қилинг, ундан кейин эса қуруқлик томонга қараб сузасиз.\nЮрак хуружида аспирин\nБор-йўғи битта хапдори ўзингизни яхшироқ ҳис қилишда ёрдам беради. Жабр кўрган киши бошининг остига бирор нарса тўшаб, тезда ётиши ёки ўтириши, кейин эса дорини қабул қилиши лозим. Тезроқ таъсир қилиши учун уни яхшилаб чайнаш керак.\nИссиқ уришини ташхислаш\nБошнинг айланиши ва кўнгил айниши иссиқ уришининг бошқа белгилари орасидаги энг аниғи ҳисобланади. Бироқ улар бошқа сабаблар туфайли ҳам пайдо бўлиши мумкин. Текшириб кўриш учун бирор ширин нарса, масалан конфет еб кўриш керак. Агар унинг таъми ёқимсиз туюлса, бу иссиқ уришини англатади. Юрак қон-томир тизими фаолиятида бузилишларга эга кишилар учун белгилар сабабини иложи борича тезроқ аниқлаш ва ўз вақтида малакали ёрдам олиш муҳим.\nОдамни ҳушига келтириш учун содда манипуляция\nАгар ҳушини йўқотган одамни тезда ҳушига келтириш керак бўлса, уни чалқанчасига эҳтиёткорлик билан ётқизиб, тиззаларини кўкракларигача олиб бориш керак. Бу мияга қон беради ва жабр кўрган инсон уйғонади. Бироқ ундан олдин жабрланувчининг оёқ ва танасида шикастланишлар йўқлигига ишонч ҳосил қилиш керак. Акс ҳолда бундай ёрдам вазиятни мураккаблаштириши мумкин.\nЗаҳарли илон чаққанида ёрдам кўрсатиш\nКенг тарқалган фикрларга қарши равишда заҳарни сўриб ташлаб, муздек нарса босиш, жгут, компресс боғлаш ва ярани куйдириш мумкин эмас. Жабрланувчи билан мутахассислар шуғуллангунига қадар у кўп сув ичиши ва антигистамин (аллергияга қарши) препарат қабул қилиши лозим. Илон чаққан жойга тегмаслик керак, акс ҳолда заҳар тана бўйлаб тезроқ тарқалади.\nЧўккан одам реанимациясидан кейин\nАгар сув ютган одам реанимация қилинган бўлса, бу унинг ҳаётига энди ҳеч нарса хавф солмаслигини англатмайди. Тезда касалхонага бориш керак – акс ҳолда, агар ўпкада сув қолган бўлса, бир неча сутка давомида ўлиши мумкин.\nАвария ҳолатида машина ойнасини қандай синдириш мумкин?\nМашинадан эшик орқали эмас, фақат ойнадан чиқиш мумкин бўлган вазиятга тушиб қолганингизда, ёдда тутиш керакки, ойнани марказига эмас, четларига урганда синдириш осонроқ. Айтганча, бошқўйгични ўриндиқдан ажрата олсангиз, у мазкур вазифани осонлик билан уддалайди. Турли автомобилларда бошқўйгичлар турлича маҳкамланади – буни олдиндан билиш керак.\nСув бутилкаси туфайли пайдо бўлган ёнғин\nҒалати эшитилади, бироқ қуёш нурлари унга тўғридан тўғри тушганида бу ҳақиқатан ҳам ёнғинга сабаб бўлиши мумкин. Гап шундаки, бутилка линза вазифасини бажаради ва қуёшдан келаётган иссиқликни муайян нуқтага жамлайди. Бундай идишларни ойнадан узоқда сақлаган ва машинада қолдирмаган маъқул.\nЁнингизда доимо антигистамин препаратларни олиб юриш керак\nИлгари дуч келмаган нарсага аллергия пайдо бўлиш ҳолати юзага келиши мумкин. Ҳатто шу даражада кучлики, тегишли ёрдамсиз ҳалок бўлиш эҳтимол мавжуд. Одамлар янги таомлар татиб кўрадиган, ўсимликларнинг янги турлари ва бошқаларга дуч келадиган саёҳатларда бу айниқса долзарб.\nПляждаги сув одатий чегарадан анча узоқда\nОкеан қирғоғининг ўта саёзланиши – яқинлашиб келаётган цунами белгиси. Табиий офат юз бериши мумкин бўлган ҳудудда ана шу вазиятга дуч келганингизда, атрофдаги барчани огоҳлантириб, тезда қочиш керак.\n2004 йилда Ҳинд океанидаги цунами арафасида афсуски, бунга ҳеч ким эътибор бермаган. Қирғоқнинг деярли барча қисмида одамлар чиғаноқ, балиқ териш учун қирғоққа чиқишган. Бу ҳолат айниқса болаларни жуда қизиқтирган. Бироқ иккита пляжда бу фактни билган икки нафар одам бор эди: 10 ёшли қизалоқ Тилли Смит ва биология ўқитувчиси Жон Чростон. Ўша куни улар жуда кўпчиликнинг ҳаётини сақлаб қолишга муваффақ бўлишди.\nОғир вазиятга тушиб қолганда ўртача статистик одамнинг тирик қолиш қобилияти билан боғлиқ кўрсаткичларни ёдда тутиш зарур:\n3 дақиқа ҳавосиз,\n3 соат фавқулодда ҳароратда,\n3 кун сувсиз,\n3 ҳафта овқатсиз.\nУстуворликлар тўғри белгиланмаса, тирик қолиш имконияти анча камаяди.\nАна шундай вазиятларга дуч келиш ҳолатлари сизда ҳам учраганми? Вазиятга тўғри муносабат билдиришга муваффақ бўлганмисиз? Изоҳларда ўз фикрларингиз билан ўртоқлашинг.


"Бухоро" мураббийи: Бизни ўз уйимизда "ўлдиришди"... Шикоят аризаси ёзамиз\n31 октябрь, 2019, 11:18\nТеглар:Суперлига | Бухоро | Қўқон-1912\nБухороликлар устози ғазабда\n"Бухоро" жамоаси бош мураббийи Муҳсин Муҳаммадиевнинг "Қўқон 1912"га қарши учрашувидан кейин ўз фикрларини билдириб ўтди. Бу ҳақда клуб матбуот хизмати хабар берди.\n- Ўйин ҳақида ҳеч нима дея олмайман! Жуда асабий ҳолатдаман, бизни ўз уйимизда "ўлдиришди"! Бу ҳолатни кўриб чиқиш керак...\nБухоро давлат университети ректорига "Салом" йўллайман. Улар учун Ўзбекистон чемпионати, Бухоронинг обрўйидан кўра, университет ўйинлари муҳимроқ экан, ажойиб! Буни кўриб чиқиш керак, бундай қилиш мумкин эмас. Жамоа билан шартномаси бор футболчи қандай қилиб университет жамоасида ҳам ўйнаши керак, мана сизга натижа, унда университет ректорининг ўзи келиб мураббийлик қилсин мени ўрнимга.\nБиз буни кўриб чиқамиз ва шикоят аризаси ёзамиз, бу шармандаликдан бошқа нарса эмас. Бўлди бошқа ҳеч нимани изоҳламайман, - деди мураббий.


Эрон Трампнинг ниҳоясига етаётган президентлик ваколатига дош бера оладими? » Ўзбекистон янгиликлари – Zamin.uz\n08 декабрь 2019, 09:57\nҲасан Руҳоний. Фото: AP\n2018 йил май ойида АҚШ Эрон билан имзолаган ядро келишуви дастуридан чиқар экан, Теҳронга иқтисодий жазо чоралари татбиқ этди. Бу Эроннинг ЯИМи камайишига сабаб бўлди. Теҳрон иқтисодиёти таназзул ёқасида бўлмаса-да, вақт унинг фойдасига ишламаётгани аниқ.\nАҚШдаги 2020 йилги сайлов яқинлашар экан, Трамп ҳукумати билан музокаралар олиб бориш керакми, йўқми, деган масала муҳим бўлиб турибди, деб ёзади The Project Syndicate нашри. Трамп сайловда ютиб чиқиши керак. Эрон ҳукуматига алоқадор айрим расмийлар сайловда демократлар ғалабасини кутиш кераклигини айтмоқда.\nСайловда Трамп ғалаба қозонса, унинг сиёсий позицияси янада кучаяди. Теҳрон музокарани ҳозир бошласа, Трамп маъмурияти ён беришга мажбур бўлиши мумкин. Аммо Эрон сайлов натижасини кутадиган бўлса, бу мамлакат иқтисодиётига салбий таъсир кўрсатиши мумкин.\nЭроннинг бугунги кундаги иқтисодиётини баҳолаш қийин. Молиявий жазо чоралари қўлланилганидан сўнг мамлакатнинг йўқотишлари 5–15 фоиз теграсида деб айтилмоқда. Эронликларнинг ўзи мамлакат иқтисодиёти баҳордан бошлаб ўсиш палласига кирди демоқда, лекин кузатишлар бунинг аксини кўрсатмоқда. Халқаро валюта жамғармаси маълумотига кўра, мамлакат иқтисодиёти бу йил 9,5 фоизга қисқарди.\nБу Эрон ҳукуматида қизғин баҳслар бошланишига туртки берди. Бир томонда мамлакатни таёқ ёрдамида бошқараётган Хоманаий тарафдорлари иқтисодиётни оғир вазиятда қайта қуришга тиш-тирноғи билан ҳаракат қилмоқда. Уларнинг назарида, нефть савдоси борасида йўқотишлар бўлса-да, бошқа соҳаларда ютуқлар қўлга киритилмоқда. 2018 йилда Эрон миллий пул бирлиги – риёл қийматини 70 фоизга йўқотса-да, ҳамон конвертасия қилинадиган валюта бўлиб қолмоқда. Бу эса молия соҳасида ўзига хос ўсиш борлигидан дарак беради.\nБандлик борасидаги рақамлар ҳам ҳукуматда қониқиш уйғотмоқда. Ўтган йилги иш билан таъминланиш даражаси 3,3 фоизни ташкил этган эди. Ишсизлик даражаси 10,5 фоиз бўлиб, сўнгги ўн йилликдаги энг паст кўрсаткич бўлиб турибди. Бу нимадан далолат? Бу ҳукумат иқтисодиётни қайта қураётганидан далолат беради.\nКескин чоралар тарафдорларининг таъкидлашича, «иқтисодий қаршилик» ҳаракати ташқи савдога йўналтирилган иқтисодиётни қарамликдан, хусусан, Ғарбга қарамликдан озми-кўпми озод қилди.\nАммо президент Ҳасан Руҳоний ва унинг ислоҳотчилик кайфиятидаги ҳукумати иқтисодиётдаги юксалиш вақтинчалик хусусиятга эга дейиш билан бирга давлатнинг иқтисодиётга аралашуви олдини олмоқчи эмас. Уларнинг назарида, риёлни зарб қилиш фойдалидир. Улар пул массасининг ортиб кетиши инфлясияга замин ҳозирлашидан бохабарми?\nКундалик эҳтиёжларни машаққат билан қоплаётган Эрон давлат сектори айни пайтда хориж сармоясининг ўрнини қоплайдиган даражада эмас. Хусусий сектор эса молиялаш борасида қийинчиликларга дуч келмоқда. Сабаби, аксар банклар тўлов салоҳиятига эга эмас.\nЖаҳли чиққан қалампир тишлабди дегандай, ҳукумат уранни бойитиш борасида салмоқли ишларни амалга оширмоқда. Мақсад дунё ҳамжамиятига АҚШ ядро келишувдан чиқиши хато эканини кўрсатишдир.\nАслини олиб қараганда, Эрон АҚШ талабларига кўнди ва ядро келишувига борди. У сиёсий ўйинларнинг беайб қурбонига айланди.\nҒарб Эроннинг уранни бойитиш ишлари борасида бир тўхтамга келиши шарт. Бу минтақадаги хавфсизлик масаласига ҳисса қўшади.\nЯнгиликлар » Дунё » Эрон Трампнинг ниҳоясига етаётган президентлик ваколатига дош бера оладими?\n09:30 Эрон президенти АҚШни “тиз чўктиришга” ваъда берди


ДТМ мулозими: Илк тест синовларига қарийб 3,5 минг абитуриент келолмади\nТошкент шаҳрида тест синови топшираётган абитуриентлар, 2020 йил 2 сентябри.\nБугун бошланган ОТМга тест синовлари 1-сменасида 59250 нафар абитуриентнинг тест топшириши режалаштирилган эди. Бироқ улардан 3474 нафари турли сабабларга кўра тестга келмади. Бу ҳақда 2 сентябрь куни АОКАда бўлиб ўтган брифингда Давлат тест маркази директори ўринбосари Сардор Ражабов маълум қилди.\nМулозимга кўра, 1-сменадаги тестдан 37 нафар абитуриент четлатилган. Хусусан, бир абитуриент тана ҳарорати баланд бўлганлиги учун тестга киритилмаган. 8 нафар абитуриент кириш жойида тест синовларидан четлаштирилган. Улардан 4 нафари телефон, 1 нафари шпаргалка, 2 нафари бошқа абитуриент ўрнига кирмоқчи бўлган, 1 нафари ҳужжатни сохталаштиргани учун тестга қўйилмаган.\nТест синовлари жараёнларида тартиб-қоидани бузганлиги учун эса яна 29 нафар абитуриент имтиҳондан четлатилган. Улардан 26 нафари телефон ва бошқа турли электрон воситалардан фойдалангани учун, 1 нафари шпаргалка, 1 нафари калькулятор, яна бири сохта ҳужжат билан тестга киргани учун чиқариб юборилган.\nЭслатиб ўтамиз, 2 сентябрдан Ўзбекистонда ОТМларга тест синовлари бошланди. Синовлар икки ҳафта (кунига икки сменадан) давом этиши кутилмоқда.


Онлайн-конференция: "Марказий Осиё мевалари, ёнғоқ ва сабзавотлари" • EastFruit\nБош саҳифа › Янгиликлар › Онлайн-конференция: «Марказий Осиё мевалари, ёнғоқ ва сабзавотлари»\nОнлайн-конференция: «Марказий Осиё мевалари, ёнғоқ ва сабзавотлари»\nМуаллиф: EastFruit 20 Май 21 21 Май 21 014\nCOVID-19 ва Марказий Осиё мева-сабзавот бизнеси – билимлар ҳамда алоқалар бўшлиғини қандай тўлдириш мумкин?\nОнлайн-конференция мева-сабзавот бизнесидаги глобал технологик тенденциялар, жаҳон ва минтақа мева-сабзавот савдосидаги энг долзарб трендлар, шунингдек, давом этаётган глобал коронавирус пандемияси шароитида Марказий Осиё мамлакатлари ишлаб чиқарувчилари учун ишбилармонлик алоқаларини яратиш усулларига бағишланади. «Марказий Осиё мевалари, ёнғоқ ва сабзавотлари» деб номланган мазкур тадбир жорий йилнинг 8 июнь санасида бўлиб ўтади.\nМаълумки, мева-сабзавот секторида мунтазам равишда янги имкониятлар пайдо бўлиб туради. Мисол учун, голубика ва авокадони олайлик. Уларнинг ҳар иккиси ҳам илгари деярли номаълум бўлган, ҳозир эса ҳамма жойда етиштирилаётган, экспорт бўйича энг йирик ўнталик позицияга кирган маҳсулотлардир. Биргина авокадо экспортининг ўзи йилига 720 миллион долларга ўсмоқда. Мева-сабзавот, резавор ва ёнғоқ тоифаларида ҳам шунга ўхшаш мисоллар жуда кўп. Ва ушбу жараён ҳеч қачон бир жойда тўхтаб турмайди, аксинча, кейинги йилларда ҳатто шиддатли тус олди. Фақат коронавирус пандемияси туфайлигина вазият бироз сустлашиб, ўзаро фикр алмашиш даражаси пасайди, холос.\nБиз, ушбу бўшлиқни тўлдиришга ҳаракат қиламиз! Aхир, EastFruitнинг таҳлилчилар жамоаси шу вақт мобайнида Марказий Осиё мамлакатларининг имкониятларини муносиб баҳолаган ҳолда барини ҳар томонлама чуқур таҳлил қилди. Ҳа, биз камида 10 хил экинни биламиз. Ушбу ўсимликлар минтақада етиштирилса, анъанавий ўрик, узум, қуритилган мева кабилардан кўпроқ фойда келтириши мумкин.\nCOVID-19 пандемияси даврида Марказий Осиё учун қандай бозор “ниша”лари пайдо бўлди? «Ниша», «ниша маҳсулоти» ўзи нима? Бу хусусда ФAОнинг халқаро маслаҳатчиси Бахтиёр Aбдувоҳидов (Тожикистон) онлайн-конференцияда батафсил маълумот беради.\nТехнологик тараққиётни тўхтатиб қолиш имконсиз. Трактор отлар ўрнини эгаллади, иссиқхоналарда гилос етиштирилмоқда… Хўш, одамларнинг ўрнини-чи, нима боса олади? Роботларми, дронларми? Иссиқхоналарда олма ҳам етиштира оламизми?\nКелажакка бир қур кўз ташлаб, яқин 10-15 йил ичида Марказий Осиё мева-сабзавот бизнесини қандай технологиялар қай тарзда ўзгартиришини билмоқчимисиз? Унда Бирлашган Миллатлар Ташкилотининг ФAО (Рим, Италия) Озиқ-овқат ва қишлоқ хўжалиги ташкилоти инвестициялар департаменти иқтисодчиси Aндрий Ярмак тақдимотини тингланг.\nКоронавирус пандемияси мева-сабзавот бизнесининг иштирокчиларини билим, тажриба, ўзаро фикр алмашув ва янги ишбилармонлик алоқаларини ўрнатишдан маҳрум қилди. Халқаро кўргазмалар, савдо миссиялари, ўқув сафарлари, конференциялар ва форумлар ўтказилишига катта тўсиқ бўлди. Табиийки, бу савдо жараёнига салбий таъсир кўрсатмоқда. Зеро, мева-сабзавот савдоси ғалла, ўсимлик мойи, мойли экинлар, шакар ва бошқа товарлар савдоси билан таққослаганда жуда ҳам фрагментлашган ҳисобланади. Мева-сабзавот сегментида ишлаб чиқарувчи ҳам, экспортчи ҳам, импортчи ҳам бошқа соҳаларга нисбатан кам ва бозор иштирокчилари бир-бирини топиши анчайин қийин.\nБиз сизга жаҳон мева-сабзавот сегментининг энг тренд маҳсулотлари, шунингдек, Марказий Осиёда мева, сабзавот ва ёнғоқ ишлаб чиқарувчилар ушбу тенденциялардан даромадни ошириш йўлида қандай фойдаланишлари мумкинлиги ҳақида гапириб берамиз! ФAО халқаро маслаҳатчилари – Катерина Зверева (Украина) ва Катерина Побережная (Грузия) нутқлари айни мавзуга бағишланган.\nШунингдек, биз, барча иштирокчиларга EastFruit платформаси тақдим этаётган энг фойдали маълумотлар – маҳсулот ишлаб чиқаришда муваффақият қозонишнинг муҳим воситалари, хусусан, савдо-сотиқ ва бозордаги нархлар ўзгаришини кузатиб бориш имкониятини берамиз. Ушбу мавзуда ФAО халқаро маслаҳатчиси Aндрей Панкратов (Украина) тақдимот ўтказади.\nДастур билан бу ерда танишишингиз мумкин.\nБонус сифатида тизимли экспортнинг минимал мезонларига жавоб бера оладиган ишлаб чиқарувчи – иштирокчиларнинг ҳар бири учун жаҳоннинг 50 мамлакатидаги потенциал импортёрлардан иборат аудиторияли платформалар – EastFruit, YouTube, Linkedln, Теlegram, Facebook, Тwitterда бепул промоушн ташкиллаштирамиз!\nОнлайн-конференция давомида мева, сабзавот ва ёнғоқ бўйича биринчи халқаро Ёпиқ эксклюзив савдо клуби тақдимоти ўтказилади. Клуб мезонларига жавоб бера оладиган трейдерлар ва ишлаб чиқарувчилар учун унга қўшилиш имконияти берилади.\nМана бу ҳавола орқали рўйхатдан ўтиш мумкин.\nАндрей ПанкратовАндрей ЯрмакБахтиёр АбдувохидовКатерина ЗвереваКатерина ПобережнаМарказий ОсиёМарказий Осиё мевалари ёнғоқ сабзавотларионлайн-конференция


Яккабоғда болалар бузилаётган уйни тарк этишдан бош тортди – Газета.uz\nФото: "Озодлик" радиоси\nЯккабоғда болалар бузилаётган уйни тарк этишдан бош тортди\nЯккабоғда бола ва қизалоқ бузилаётган уйни тарк этишдан бош тортди. Улардан бири ИИО ходимлари куч билан ташқарига чиқараётганда «Дада, дада!» деб бақирди.\n26 июл 2019, 19:20 Жамият\n«Озодлик» радиоси Қашқадарё вилоятининг Яккабоғ туманида 5−6 нафар ички ишлар органлари ходимларининг бузилаётган уйда яшовчи қизалоқ ва болани мажбуран ташқарига олиб чиқаётгани тасвирланган видеони эълон қилди.\nВидеоёзувда қиз ва боланинг уйни тарк этишдан бош тортаётгани кўриниб туради. Ходимлардан бири улар барибир уйдан чиқарилишини айтади. Бола эса шу ерда қолишини айтади.\nКейин эса ходимлар ярми бузилган бино ичига кириб, қоронғуда кўринмай қолади. Бир неча сониялардан сўнг боланинг овози эшитилади: «Дада, дада!» Бу вақтда уйни бузаётган экскваторнинг ишлаётгани кўриниб туради.\nЯккабоғ ИИБга мурожаат қилган «Газета.uz"га ҳодиса ҳақида маълум эмаслиги ва ўрганилиши маълум қилинди. Қайд этиш жоизки, воқеанинг қачон содир бўлгани номаълум.\nБузиш ишлари «Обод қишлоқ» давлат дастури доирасида олиб борилаётгани тахмин қилинмоқда. Аввалроқ туман ҳокимияти дастур доирасида йўллар кенгайтирилиб, кўча чироқлари ўрнатилиши, пиёдалар йўлаклари, автотураргоҳлар, янги савдо шохобчалари қурилиши ҳақида маълум қилган эди.\nЭслатиб ўтамиз, 20 июль куни Яккабоғ туманида тадбиркор ҳоким ўринбосари устига бензин сепиб, ёқиб юборган эди. У ўзининг кредит маблағлари ҳисобига қурилган икки қаватли дўкон ва цехини ҳимоя қилишга уринди. Тадбиркор бинонинг товон пули тўланмасдан туриб бинонинг «Обод қишлоқ» дастури доирасида бузилишига қаршилик қилган, ҳоким ўринбосари эса булдозерга ўтириб, ушбу объектни бузмоқчи бўлган эди.\n«Газета.uz» 2 419


Ижодий сафар – Farg`ona haqiqati\nБЎЗАТОВДА “ФАРҒОНА ТАЖРИБАСИ”\nМухбиримиз Бўзатов туманида ижодий сафарда бўлиб, доимий фаолият олиб бораётган “Фарғона-Бўзатов тадбиркорликни қўллаб-қувватлаш дирекцияси” раҳбари Акмалхўжа САИДОВ билан қисқа муддатда амалга оширилган ишлар ҳамда истиқболдаги режалар хусусида суҳбатлашди.\nПрезидентимиз ташаббуси билан Қорақалпоғистон Республикаси шимолий туманларини ободонлаштириш, аҳолиси турмуш даражасини ошириш, ҳудудларни ижтимоий-иқтисодий ривожлантириш, қишлоқ ва сув хўжалиги соҳаларида тадбиркорлик субъектларини ташкил этиш борасида амалга оширилаётган ишлар кўлами кундан-кунга кенга-йиб бормоқда. Шу жумладан, ўзаро ҳамкорликда ҳудудларни ривожлантириш учун Фарғона вилоятига бириктирилган Бўзатов туманида “Фарғона тажрибаси” асосида амалий ишларга киришилган, турли йўналишлардаги ўнлаб лойиҳалар ишлаб чиқаришга татбиқ этилмоқда.\n– Фарғоналик ташаббускор тадбиркорлар, миришкор деҳқонлар, ўз касбининг тажрибали мутахассислари, айтиш жоиз бўлса, ҳақиқий фарғоначасига ишга киришишган. Гарчи қорақалпоқ замини ва табиа-ти бизнинг иқлимдан қисман фарқ қилса-да, на ўзлаштирилмаган ерлар, на жазирама иссиқ уларнинг ғайрат-шижоатига халақит бера олаяпти. Тўғриси, ишлар кўлами жуда кенг. Хусусан, халқ депутатлари Бўзатов тумани Кенгаши қарори билан қишлоқ хўжалиги йўналишда 19 та ташаббус-корлар учун талаб этиладиган 3 минг 884 гектар ер майдонлари ажратиш маъқулланди. Шу кунга қадар 13 та лойиҳа ташаббускорлари 3 минг 428 гектар ер майдонининг электрон онлайн-аукцион ғолиблари бўлишди.\nБўзатов қишлоқ хўжалигига ихтисослашган туман эканлигини инобатга олиб, янги ерларни ўзлаштириш, оқава сув олиб келиш, ҳудуд иқлим ва ер шароитига мос бўлган экин турларини жойлаштириш ва парваришлашга алоҳида эътибор қаратяпмиз. Бу ишларни амалга ошириш учун 8 та ҳайдов,3 та экскаватор, юклаш механизмлари ва бошқа юқори унумли техникалар жалб этилди. Амалий ишлар доирасида 143 км ариқлар ва 97 км коллекторларни тозалаш, 2 та янги насос ишга тушириш борасида лойиҳалар амалга ошириляпти. Шу кунга қадар 1 минг 544 гектар ер майдони ўзлаштирилди. Бу белгиланганидан 220 гектар кўп. Ўз вақтида олиб борилаётган агротехник тадбирлар, бўзатовлик деҳқонларнинг амалий ёрдами, қўллаб-қувватлашлари натижасида экинлар баравж ривожланмоқда.\nШунингдек, боғдорчилик, полизчи-\nлик, чорвачилик, иссиқхона хўжалик-лари ташкил этиш, озуқабоп экинлар етиштириш борасида ҳам истиқболли лойиҳалар татбиқ этиляпти. Одамларнинг яратувчилик, ривожлантириш борасида иштиёқи баланд. Танлов орқали ғолиб бўлган ер майдонларини ўзлаштириш ишлари давом этмоқда. Қишлоқ хўжалиги йўналишида 320,2 млрд. сўмлик 23 та лойиҳа амалга оширилиб, 179,4 млрд. сўмлик ишлаб чиқариш қуввати яратилади, 14,6 млн. АҚШ долларилик маҳсулот чет давлатларга экспорт қилинади. Бунинг натижасида маҳаллий бюджетга 11,6 млрд. сўм маблағ туширилади.\n– Маҳаллабай ишлаш, камбағалликни қисқартириш орқали аҳоли фаровонлигини ошириш бугунги куннинг муҳим амалларидан. Бу борада қандай ишлар, истиқболли лойиҳалар ҳаётга татбиқ этилмоқда?\n– Дарҳақиқат, одамларнинг кундалик ҳаёт тарзи учун зарур бўлган шарт-шароитлар яратиб бериш, мавжуд имкониятлардан унумли фойдаланишга бўлган эътибор ошди. Бу бежиз эмас. Қорақалпоқ ери тоза, тупроғи унумдор. Фақат бироз эътибор, қўллаб-қувватлаш орқали мавжуд имкониятлардан тўғри фойдаланиш мақсадга мувофиқ амаллардан. Шу кунга қадар 510 та хонадонларда таъмирлаш ва ободонлаштириш ишлари бажарилди, 50 минг туп мевали кўчатлар ўтқазилди, 185 та хонадон томорқасига кичик иссиқхоналар қуриб берилди, икки гектардан ортиқ томорқа хўжаликларига “Олтиариқ тажрибаси” бўйича узум кўчати экилди, “Риштон тажрибаси” асосида сўритоклар қурилди. Маҳсулдор қуёнлар, зотли қўй-эчки берилди. Эчкичилик йўналишида кооперация фаолияти йўлга қўйилди.\nФарғоналиклар миришкор томорқа-чилар кўмаги билан Бўзатовда лимон-\nчилик ва кўчат етиштириш оммалаш-моқда. Паррандачиликни “драйвер” соҳага айлантиришга эътибор қаратила бошланди. Шу мақсадда 300 дан ор-тиқ хонадонларга 6 минг бош курка ва парранда, 7 та хонадонга қуввати 510 бош жўжа олиш имкони бўлган инкубаторий қуриб берилди. Бу амалий тажриба ҳар бир ҳудуд иқлим шарои-\nтига мос бўлган наслли парранда етиштириш, маҳсулдорликни ошириш имкониятини бермоқда.\nИнсонпарварлик тамойилидан келиб чиқиб, 500 нафар ижтимоий ҳимояга муҳтож оилаларга Фарғона вилояти ҳокимлиги томонидан моддий ёрдамлар кўрсатилди, ишсиз фуқароларнинг бандлиги таъминланди. «Marg`ilon hunarmandlari» МЧЖ ташаббуси билан туман марказида тикувчилик цехи ташкил этилди ва 10 дан ортиқ янги иш ўринлари яратилди. Марғилон шаҳридаги “Орол бўйи ҳунармандлар маркази”да миллий ҳунармандчиликни ўрганмоқчи бўлган бўзатовлик хотин-қизлар учун ўқув курслари ташкил этилди. Риштонлик ҳунарманд Баҳромжон Ғофуров ташаббуси билан кигиз тўқиш кооперацияси ташкил этилди.\n– Аҳоли кундалик турмуш тарзи учун зарур бўлган инфратузилма тармоқлари қуриш борасида ҳам тўхталиб ўтсангиз.\n– Ободлик, бунёдкорлик бўлган жойда файзу барака, ҳамжиҳатлик бўлади. Халқимизга хос бу фазилатлар Бўзатовнинг ҳар бир маҳалласи, хонадонида қулоч ёймоқда десам муболаға бўлмайди. Бунда асосий эътиборни ички йўлларни таъмирлаш, ичимлик суви, табиий газ, электр тармоқлари тортиш масалаларига қаратяпмиз.\nШу кунга қадар “Бўзатов” ПФЙ ва “Аспантай” ОФЙдаги таъмирталаб бўлган 2,6 км йўл текисланиб, шағал ётқизиш ишлари амалга оширилди. “Қусханатов” ва “Эркиндарё” ОФЙларидаги 1 километрга яқин электр тармоқлари янгиланди. “Кўк – сув” ОФЙга қарашли Алгабас овулининг 2 та ҳудудида қудуқ қазилиб, ичимлик суви чиқарилди.\nАйни кунларда Фарғона вилояти ҳокимлигининг ҳомийлик маблағлари ҳисобидан “Қусханатау» ОФЙ ҳудудидаги Қандекли овул ва Мақтумқули кўчасига 3 км янги тоза ичимлик суви тармоқларини тортиш, туман ҳудудидаги 12 км ички йўлларга қумли-шағалли қоплама ётқизиш, «Кок-суу» ОФЙ биносини реконструкция қилиш, «Бўзатов» ШФЙ ва “Кусханатау” ОФЙдаги 2, 5-сонли мактаблар учун спорт заллари қуриш, «Аспантай» ОФЙ, Хива овулидаги 11-сонли мактаб филиалини қуриш, ”Кок-суу» ОФЙ, Шегара терековулидаги 13-сонли мактаб филиалини мукаммал таъмирлаш ишлари олиб борилмоқда. Шунингдек, янги мактабгача таълим ташкилотларини қуриш, қўшимча иш ўринларини яратиш, тиббий хизмат кўрсатиш самарадорлигини ошириш билан боғлиқ чора-тадбирлар амалга ошириб келинмоқда.\nСуҳбатдош Расулжон КАМОЛОВ.


Яман устози: Эртага Элдор Шомуродовга қарши алоҳида режа тузамиз - Offside.uz – Offside'да бўлинг, офсайдда қолманг!\n– Эртанги беллашув жуда муҳим. Ўзбекистон терма жамоаси мухлислари кўз ўнгида ўйнайди. Яхши ўйин кўрсатишга интиламиз ҳудди аввалги 2 та ўйиндаги каби.\nҲозирги кунда таркибимиз аралаш. Ёшлар ҳам катталар ҳам бор. Эртага сиз аралаш таркибни кўришингиз мумкин.\n– Ўзбекистон терма жамоа Осиёнинг етакчи жамоаси. Тўғри охирги пайтда натижаси пасайган бўлиши мумкин. Лекин биз учун ҳали ҳам етакчи жамоадир.\n– Эртанги 6йинда 2 жамоанинг имконияти бир хил. Гуруҳимизда Ўзбекистон ва Саудия Арабистони фаворит. Лекин биз уйда 3 та ўйин тказамиз. Шуларда галаба қозониб имкониятимизни яхшилашга уринамиз.\n– Сиёсий сабаб биз Саудияда ўйинлар ўтказяпмиз. У ерда биз ўзимизни ўз уйиниздек ҳис қиляпмиз.\n– Ўзбекистонда бир неча кучли футболчилар бор. Техник ва тактик жиҳатдан кучли. Элдор Шомуродов анча кучли. Биз эртанги учрашувда унга қарши тактик чоралар кўришга ҳаракат қиламиз.\n09/10, 17:05 0


Ўзбекистонда қишки таътил 24-январга қадар узайтирилди\nЎзбекистонда ўқувчилар қишки таътилини 24 январгача узайтирди\n6 Yanvar 15:30 Ўзбекистон янгиликлари\nТАЛАБА УНИВЕРСИТЕТ қишки таътил\nЎзбекистон олий ўқув юртларини янги йилга янада пухта тайёрлаш мақсадида талабаларнинг қишки таътиллари 24-январга қадар узайтирилди.\nЎзбекистонда ўқувчилар, шунингдек, колледж, техникум ва лицей ўқувчиларининг қишки таътиллари 24 январга қадар узайтирилди. Расмийлар буни университетларни молиявий мустақилликнинг янги шароитида ишлашга яхшироқ тайёрлаш зарурлиги билан изоҳлади, дея хабар беради Олий таълим вазирлиги.\nЯна бир муҳим янгилик, авиа ва поезд чипталарига 50% лик чегирма муддати ҳам 24-январга қадар узайтирилди. Шу билан бирга, талабалар 11-январгача сотиб олинган чипталарни янги муддатга 24-январгача бепул алмаштиришлари мумкин.\nҚўшимча таътилда талабалар ва ўқувчилар учун махсус онлайн олимпиадалар, ақлий ўйинлар ташкил этилади.\nАйни вақтда Олий таълим вазирлиги томонидан молиявий мустақилликка эришган ва кредит-модул тизимига ўтган барча олий ўқув юртларининг раҳбар ва профессор-ўқитувчилари учун махсус ўқув семинарлари ўтказилади.\nТаътилни узайтириш ҳақидаги қарор мактабларга тааллуқли эмас, уларнинг ўқувчилари режалаштирилганидек – 11 январ куни мактабга боради.\nСамарқанд вилоятида яшовчи фуқаро банкка қарздорлиги сабабли ўз жонига қасд қилишга уринди\nЧирчиқ: педагогика университетининг ўқитувчиси пора учун қамоққа олинган\nЎзбекистонда масофавий жанговар модул яратилди\nМушукларнинг гўштини сотиш ҳақида маълумот — ёлғон


– 3085 та прокурор назорати ҳужжатлари қўлланилди;\n– қонунбузилиши сабабларини бартараф этиш борасида 823 та тақдимномалар юборилди;\n– судларга 7,9 млрд. сўмни ундириш борасида 204 та аризалар киритилди;\n– 37 нафар шахс қонуннинг бузилишига йўл қўймаслик тўғрисида огоҳлантирилди.\nҲисобот даврида прокуратура идоралари томонидан 7111 та мурожаатлар ҳал этилиб, 10311 нафар фуқароларнинг қабули (шу жумладан ҳудудларга чиққан ҳолда) таъминланди.


Бу юртимиздаги ҳар бир ҳудудни ижтимоий-иқтисодий жиҳатдан ривожлантириш, маҳалланинг «ўсиш нуқта»ларини аниқлаш имконини беради. Шу асосда ҳар бир маҳалланинг ўзига хос ҳаёт тарзидан келиб чиқиб, ҳудудларни ривожлантириш дастурлари ва камбағалликни қисқартириш режалари ишлаб чиқилади.\nАйни кунларда вазирлик ва тармоқлар, банклар вакилларидан иборат Республика ишчи гуруҳи томонидан Фарғона вилоятидаги мавжуд 1 минг 41 маҳалланинг муаммолари атрофлича ўрганилмоқда. Уларда яшовчи аҳолининг имкониятлари, одамларнинг даромадини ошириш, қайси йўналишлар бўйича иш олиб бориш кераклигига алоҳида эътибор қаратиляпти. "Маҳаллабай" ишлаш тизимида вилоятда янги тажриба яратилмоқда.\nРиштон туманида ҳам ўрганишлар давом этаётган бўлиб, камбағалликни қисқартириш, аҳолини даромад топишига кўмаклашиш чоралари кўрилмоқда.\nИшчи гуруҳи вакиллари "Воҳим" маҳалла фуқаролар йиғинида яшовчи Нилуфар Усмонова хонадонида бўлишди. Айни дамда ўз уйида тикувчилик билан шуғулланаётган Нилуфар келажакда тикувчилик цехини очишни мақсад қилган. Ишчи гуруҳи вакиллари унга кредит олишда ва тадбиркорлик сирларини ўрганиш учун махсус ўқув курсларида таҳсил олишга ёрдам беришларини билдирди. Бу таклиф ёш тадбиркорга маъқул бўлди.\nҚалайнов маҳалласи яшовчи Сайёджон Мамаражабов "Ёшлар дафтари" рўйхатига киритилган. Дадаси иккинчи гуруҳ ногирони. У Риштон кулолчилик ҳунарини ўрганган. Касаначилик асосида сопол буюмлар тайёрлайди. Аммо маблағ йўқлиги боис, ўз бизнесини йўлга қўя олмаётгани маълум бўлди. Савдо саноат палатаси томонидан бу ёш тадбиркорга имтиёзли кредит бериладиган бўлди.\n"Маҳаллабай" тизимидаги тадбирлар "Зоҳидон" маҳалла фуқаролар йиғинида давом этди. Маҳалла аҳли асосан томорқачилик билан шуғулланади.\n“Темир дафтар”га киритилган Улуғбек Шарипов ўтган йили баҳорда банкдан имтиёзли кредит олиб, томорқасида иссиқхона ташкил этганди. Ҳозирга келиб у иссиқхонадан анчагина даромад олишга эришди. Албатта бу имкониятдан оила аъзолари ҳам унумли фойдаланишмоқда.\nАйни кунларда туманда ишчи гуруҳи томонидан ҳудуддаги 69 та маҳаллаларда ёшларни қийнаётган муаммоларга ечим топиш, уларнинг бандлигини таъминлаш, тадбиркорликка йўналтириш, турли муаммоларни ҳал қилиш режалаштирилган.


Тошкентда энг яхши саундтрек ижрочилари тақдирланди\n20:25 / 19.05.2016\nКуни кеча Тошкентнинг Алишер Навоий номидаги Cinema Palaсe кинотеатрида “Зукколар давраси” масъулияти чекланган жамияти томонидан “Фараҳбахш лаҳзалар” номли кичик ҳайрия концерти бўлиб ўтди.\nУшбу дастурда 1991 – 2015 йиллар мобайнида намойиш этилган ўзбек кинофильмларига куйланган саундтреклар ижро этилди. Хонандалар томонидан куйланган энг яхши саундтреклар “Энг яхши саундтрек” номинацияси бўйича диплом ва махсус эсдалик совғаларига лойиқ топилди.\nАзим Муллахонов “Шайтанат” - “Шайтанат”,\nАнвар Ғаниев “Узук кўзи” - “Илтижо” сериали,\nАнвар Собиров “Жийда гули” - “Жийда гули”,\nСамандар Ҳамроқулов “Муҳаббат синовлари” - “Азизим”,\nЁдгор Мирзажонов “Юрагим сеники” фильми “Юрагингни бер”,\nОтабек Муталхўжаев “Ёлғон дунё” - “Юлдуз”,\nДилноза Исмияминова “Мафтунингман” - “Дўппи тикдим”,\nҲилола Ҳамидова “Кўз ёшим” - “Алла”,\nРухшона “Замонавий совчилар” - “Замонавий совчилар” ,\nМасрур Усмонов “Лафзи ҳалоллар” - “Бардош”.\nМазкур саундтреклар бевосита мухлислар томонидан энг яхши дея баҳоланиб, ҳайъат аъзолари вазифасини мухлислар бажарди.\nАзим Муллахонов: - Шунча йиллар ўтиб “Шайтанат” фильмига куйланган “Шайтанат” саундтреки мухлислар томонидан энг яхши, деб топилишини кутмаган эдим. Ушбу саундтрек илк маротаба куйланганида ҳам кўплаб мухлислар қалбидан жой олган эди. Албатта, камтарона ижодимга бўлган эътибордан хурсанд бўлдим.\nҲилола Ҳамидова: - Мен “Кўз ёшим” фильми учун куйлаган “Алла” саундтрекини ижро этдим. Хайрия дастурида барча санъаткорларни тақдирлашда тенг кўрилгани менга маъқул бўлди. Шу каби тадбирларнинг тез-тез ўтказилиб туришининг тарафдориман. Бу ижодкорга илҳом беради.\nСамандар Ҳамроқулов: - Мен ушбу кичик концерт дастурида “Муҳаббат синовлари” фильми учун куйланган “Азизим” номли саундтрекни ижро этдим ва бу мухлислар томонидан “энг яхши” дея баҳоланди. Ҳар бир ижодкор яратган ижод намунасининг яхши кутиб олинишидан, муносиб тақдирланишидан кўнгли тоғдек кўтарилади. Шу фурсатдан фойдаланиб, мен ҳам “Фараҳбахш лаҳзалар” кичик хайрия концерт дастурини уюштирган ташкилотчиларга ўз миннатдорчилигимни билдириб қоламан.\n“Фараҳбахш лаҳзалар” номли ҳайрия концертининг навбатдаги ва охирги босқичи 2016 йил охирида бўлиб ўтади.


Қуёшнинг магнит майдони “ағдарилади” | www.Voydod.net\nBarcha ovozlar: 58504\nSunnatillo04, husniddin_01, Grubuztit, MamukKl\nKo'rildi: 334 | Bo'limi: |\nУч ҳафтадан кейинҚуёшнинг магнит майдони “ағдарилади”, унинг қутблари ўзаро жой алмашади.\nБуҳақда НАСА агентлиги хабар беради. Қуёш қутбларининг ўзгариши ҳар 11 йилда содир бўлади.\nУшбуҳодиса ерликлар учун одатий ҳодиса бўлиб, ваҳима учун ҳеч қандай сабаб йўқ. Шу билан бирга қутблар алмашганпайтда Қуёшда портлашлар сони ошади, бунинг натижасида\nЕрга магнит бўронлари келади. Улар сунъиййўлдошлар ва электрон ускуналарда носозликларни келтириб чиқариши мумкин. Ҳозирча олимлар қутбларнингнега ўзгаришини тушунтириб бера олмаяпти, шу боис бундай ҳодисаларни аниқ прогнозлашнинг имкони йўқ.\nҚутбларнинг ўзаро ўрин алмашишига Қуёш ичида ишлайдиган “динамо-машина” сабабчи дегангипотеза мавжуд. Қуёшда тахминан 700 минг километр чуқурликда плазма бўлиб, ўша ернинг ўзида магнит қутбларипайдо бўлади. Қуёш ўз ўқи атрофида айланади. Бунда қутблар ўзгараётган даврда модда қутбларга қарагандаэкваторда тезроқ ҳаракатланади. Ана шундай ҳаракат ҳисобига магнит чизиқлари айлана бошлайди, айланишўрамлари сони ортганида эса, у экваторга параллел равишда юзага чиқади. Шу тарзда, бир томондан жанубий қутб,иккинчи томондан эса шимолий қутб шаклланади.


Бошқа препаратлар билан ферментларни қабул қилиш мумкинми?\nМикразим / Савол ва жавоб / Ферментларни бошқа дори воситалари билан бирга қабул қилиш мумкинми?\nФерментларни бошқа дори воситалари билан бирга қабул қилиш мумкинми?\nҲа, албатта. Мабодо, иккиланаётган бўлсангиз, мутахассис билан маслаҳатлашиб олинг.


Дунёдаги энг баланд масжидда биринчи жамоа намози ўқилди\n28 октябрь куни дунёдаги энг баланд масжидда биринчи жамоа намози ўқилди. Жазоир катта масжидида жамоа намоз Пайғамбар Муҳаммад ﷺ туғилган куни шарафига бўлиб ўтди. Мусулмонлар масжиди Жазоирнинг собиқ Президенти Абдулазиз Бутефлика ташаббуси билан қурилган. Islam.ru хабарига кўра, у бир ярим йил олдин якунланди. Жазоирнинг янги масжиди 267 метр баландликдаги дунёдаги энг катта минорага эга. Ушбу миноранинг 43 қаватига панорамали лифтлар хизмат кўрсатади.\nМасжиднинг катта намозгоҳи 120 000 гача ибодат қилувчиларни сиғдира олади. Унинг ички қисми олти километрлик Араб ҳаттотлиги билан ёзилган Қуръондан оятлар, қимматбаҳо ёғоч, мармар ва алебастр безаклари ҳамда гул нақшли феруза гиламлар билан безатилган.\nМасжид 27,5 гектар майдонни қамраб олган бўлиб, Макка ва Мадинадаги масжидлардан кейин дунёдаги учинчи йирик масжид, Африкадаги энг катта масжид ҳисобланади.\nДругие материалы в этой категории: « Қозоғистонда биринчи марта ҳалол дўкони очилди\tТоронтода йирик мусулмон кинофестивали ўтказилади »